2013-03-10, Euskal Xake Federakuntzako Asanbladaren laburpena.\nEUSKAL XAKE FEDERAKUNTZAKO ASANBLADA OROKORRA.\n(2013ko martxoaren 10ean, Deban).\nGoizeko 10 eta erdietan izan zen lehenengo deialdia eta 11etan bigarrena. Orduan hasi zen asanblada.\nJuan M. Marchena (Calasanz), Jose M. García (Zuri Baltza), Mikel Zubia (Añorga), Jose Luis Fernandez (Anaitasuna-Kakute), Miguel Angel Almansa (Barakaldo), Esteban Becerro (Once), Jon Alvarez (Goierri X.T.), Julia Gallego (A. Zaleak), Patxi Imaz (Legazpi), Fernando Valdezate (jokalaria), Jose M. Villanueva eta Lukas Iruretagoiena (epaileak), Eider Velasco eta Miguel Angel Muela (Teknikari/monitoreen aldetik), Joseba Otano Villanueva (epailea) eta Xabier Abaurrea San Juan (jokalaria).\nMiguel Angel Muela Perez lehendakariak zuzendu zuen bilera.\nAURREKO ASANBLADAKO AKTA.\nOnartu zen: Aldeko 10 boto eta 4 abstentzio.\nJARDUERAK ETA EMAITZA EKONOMIKOA.\nKirol jardueraren memoria arazorik gabe onartu zen: Aldeko 12 boto eta 2 abstentzio.\nEmaitza ekonomikoari dagokionez, ona izan zen. 2012an diru laguntza % 15 edo 17ren inguruan murriztu egin zen arren, galera 345’55 eurokoa soilik izan zelako.\nEuskal Xake Federakuntzan ez dago soldata jasotzen duenik. Badira laguntzaile batzuk eta haiei euren gastuak edo adostutako laguntza ordaintzen zaie.\nEmaitza ekonomikoa onartu zen: Aldeko 12 boto eta 2 abstentzio.\nAURREIKUSITAKO JARDUERAK ETA AURREKONTUA.\n2013an Euskadiko Txapelketak egiteko tokiak adierazi ziren: Adin guztietakoa, Zornotzan; Gazte eta Kadete Mailetakoak, Eibarren; Tximista Xakekoak, Bergaran; Beteranoena, Zarautzen; Emakumezkoena, Bilbon; 16 urtez azpiko taldekakoa, Gasteizen; Taldekako Euskal Ligako azkeneko txanda, Bilbon. “Lau Nazioak” Selekzioen Torneoa, Donostian.\n2012an Tximista Xakeko Euskadiko Taldekako Txapelketa Euskadiko Kirol Egunean jokatzekoa zen. Kirol Egun hori ez zen egin eta Txapelketa ere ez. 2013an bai eginen da Txapelketa hori.\nMaisuen arteko Elgoibarko Torneoak bere maila jaitsiko omen du, ziur aski, arrazoi ekonomikoengatik.\nFernando Valdezatek murrizketak egiteko tokia aipatu zuen: Taldekako Euskal Ligako bidaietan. Hau da, Nafarroaren parte hartzearen gaia berrikustea proposatu zuen.\nMiguel Angel Almansak Federazioaren lizenzien kostua gaurkotzea proposatu zuen.\nAurrekontua onartu zen: Aldeko 12 boto eta 2 abstentzio.\nEpez kanpo aurkeztuta ere, Juan M. Marchenaren proposamena aztertu zen: Gasteizen, Tximista Xakeko Taldekako Euskadiko Txapelketarekin batera, 16 urtez azpiko Tximista Xakeko Taldekako Euskadiko Txapelketa egitea, talde nahikorik bilduz gero.\nOnartu zen: Aldeko 3 boto eta 11 abstentzio.\nHAINBAT ARLOREN INGURUKO AZALPENAK.\nA) Federazioaren lizentziak.\nZertxobait jaitsi da kopurua. Emakume gutxi izatea da kezkagarria, batez ere Gipuzkoan.\n2014an kostuak gaurkotuko dira, FEDAren datuak kontuan hartuta.\nB) Euskal Xake Federakuntzako Ikasketa Zentroa; eremukako garapena bultzatzea.\nPrestakuntzako planen eta programen jarraipena baieztatu zen. Bai monitore/entrenatzaile eta epaile titulazio teknikorako ikastaroak, bai teknifikazio eskolak, bai A eta B mailetako sustatzeko moduko gazteak prestatzekoak.\nMurrizketen ondorioz, Euskadiko Txapelketetarako plazak gutxituko dira: Lurraldeetarako plazak, sustatzeko jokalarienak, gazte eta kadete mailetakoak...\nJose Luis Fernandezek Euskal Zirkuituko datuak azaldu zituen. Jokalari kopurua zertxobait jaitsita ere, torneo gehiago eta klub gehiago izan ziren 2012an. Sailkapen Nagusiko ezberdinketa sistema hobetuko da 2013an.\nC) Euskal Xake Federakuntzako eloa; Txapelketa eta Araudiak.\n2013ko urtarrileko Euskal eloa atera zela azaldu zuen Miguel Angel Almansak, nafarren datuekin arazoak gertatu baziren ere. Formatua aldatzeko asmoa dauka Almansak.\nFIDEk xakearen legeak aldatzeko asmoa omen du. Behar den garaian informazioa zabalduko da.\nD) Informazio orokorra.\nLehendakariak hauteskunde gorabeherak azaldu zituen.\n2012an Lurraldeetako Federazioetan eta FEDAn hauteskundeak izan ziren. Hortik atera ziren agintari berriak. Euskal Xake Federakuntzako Hauteskunde Arautegia onartu zen, Zornotzako Asanbladan, Eusko Jaurlaritzak ateratako arauei jarraikiz. Lurraldeetako hauteskundeen ondoren hasi zen EXFren baitan hauteskunde prozesua. 2013ko urtarrilaren 30ean amaitu zen. Euskal Xake Federakuntzako Asanblada berria eta Zuzendaritza berria horren ondorioa izan ziren.\nOHARRA: Aktaren laburpena da hau.


Makurrago eta nahiago - - Maxixatzen.eus\nMakurrago eta nahiago\nXabier Euzkitze 2018-11-05 09:03\nEz nuen ezagutzen Juan Francisco Lozano Díaz, Caceresko Don Benito herrian labankadaz hil duten guardia zibila, Zarautzen bizitzen urte batzuk bazeramatzan baina. Haren argazkia bilatu dut sarean, agian bistaz bederen ezagutuko nuela pentsatuta, baina ez, aurpegi hori sekula ikusi izanaren irudipenik ez dut. Ez ginen giro berean ibiliko nonbait.\nSeme-alabak zituela jakin dut, emazte ohiarekin kanpoan bizi direnak. Hemen bizi balira, geureen eskola berean lebiltzake ia seguru. Hala balitz, lagunak izatea ere ez litzateke harrigarri. Ala bai? Larri ibili. Aitortzen dut zenbait une deseroso sor litzakeela balizko adiskidetasun horrek. Esate baterako, ez dut neure burua kuartelean ikusten, haur haietakoren baten urtebetetzea ospatzen, baina ezta adiskidetasun horri oztopoak jartzen ere.\nSorterrira jaiegun hauek igarotzera joana zen Juan Francisco. Goizaldean diskoteka baten atarian sortutako istilu bat baretzeko ahaleginetan ziharduela sastakatu zuten. Bakea jarri nahian. Ez dakit hemen diskoteka edo tabernetan ibiltzeko ohiturarik zuen. Guardia zibil, polizia eta militar espainiarrentzat ez da erraza izango oraindik ere zenbait lekutan parranda egitea. Ez zait iruditzen duela bi urte Koxka tabernan liskar hura piztuko zenik erasoa jasan zutenen ogibidea beste bat balitz. Alabaina, eraso haren ondorioz kartzelan dauden herriko gazteen aurkako auzia logika eta neurri guztiez gaindikoa da. Eta afera gisa horretan gainezkatzea, legedia degenerazioraino bihurritzea.\nJarraitu iritzia irakurtzen Noticias de Gipuzkoa egunkarian.


Atomozko izkilluak gutxitu\nIzkillu zainketarako akorduak guda-tresnen norgeiagoka bear dute moteldu eta USA-URSS arteko burruka armatuaren arriskua gutxitu; baiña ortaz gaiñera, izkillu mugaketarako alegiñak ba-dituzte bear-bearrezko beste jomuga batzuk ere.\nAla ta guztiz ere, guk eta sobietarrak geure atomo izkillutegiak ondo ornituz jarraitzen ba`degu, ez daukagu arrazoirik - nik uste - beste nazioak aurrera ere alako izkillurik gabe konformatuko dirala uste izateko.\nIzkilluen kontrolerako ar ditzaten zentzuzko arauak saiatu bearko dute arma berri ta izugarrietaranzko leiaketa baztertzen ere.\nMosku`rekin izketan ibilli gera Indiko Itxasoan izkilluak neurri on batera ekartzeko ar ditezken burubideetaz, baita oiturazko izkilluen sal-erostea nola zaindu diteken ere.\nEta uste degunez, laister itz egingo degu sateliteen aurkako izkilluak galerazteari buruz ere, kanpoko goi-uneetan guda sortu bait lezakete eta trabak jarri zainketa-akorduak benetan egiztatzeko.


Lesaka, Sanferminak gozatzeko herria - Nafarberri\nHome herriak Lesaka, Sanferminak gozatzeko herria\nLesaka, Sanferminak gozatzeko herria\nPatri Goirigolzarri ordua: 18:26 herriak,\nLesaka Ekialdeko Nafarroako udalerri bat da, Nafarroa Garaiko ipar-mendebaldean (Bortziriak) dagoen eskualdeen artean bigarrena da. Lesakak mugakide ditu iparraldean Irun (Gipuzkoa); hegoaldean Goizueta, Arantza eta Igantzi; ekialdean Bera eta Etxalar; eta mendebaldean Oiartzun (Gipuzkoa).\nGaur egun Lesakak 13 auzo ditu eta herriguneak bi zati ditu, Onin errekak bereiziak: Legarrea eta Pikuizelaia. Bi zati hauek lehian egon ziren XV. mendean bake hitzarmena sinatu zuten arte, eta horren ondorioz Sanfermin egunean zubigainekoa dantzatzen dute bake hitzarmen haren adierazgarritzat.\nLesakako udalaren arabera, 2015ean 2742 biztanle inguru ziren 54,7 Km² dituen herrialde honetan, hau da, 51 biztanle/Km²-ko. Bestetik, eskualde honetako klima epel-hezea da. Herri honek hainbat bertsolari famatu ditu, baina lesakar ospetsuenak Julian Iantzi telebista aurkezlea eta Estitxu Fernandez bertsolaria, irrati esataria eta telebista-aurkezlea dira.\nLesaka oso famatua da bere Sanfermin partikularrak dituelako, beraz Sanferminak ez dira Iruñan soilik ospatzen. Bi herrietan egun berean hasten dira festak, uztailaren 6an, ordu berean, 12:00etan, eta modu berberean, udaletxetik botatako txupinazo batekin. Jai giro handia nabaritzen da San Ferminetako asteburuan eta jendea bertara joaten da bigantzak ikustera, festaz gozatzera eta habar. Lesakako sanferminak ez dira Iruñekoak bezain ezagunak, eta, beraz, aukera ona dira festaz gozatzeko jende-pilaketarik gabe. Gainera, Lesakako tradizio ikusgarrienetako bat ikusteko aukera duzu: ezpata-dantzariak. Urtean egun bakar batean, uztailaren 7an, dantzan aritzen diren Lesakako dantzariak.\nHala ere, Lesaka ez da famatua Sanferminengatik soilik, "Venezia txikia" deiten diote hainbat zubik herria osatzen dutelako. Hona hemen EITB-ko 'De Lo Bueno, Lo Mejor' saioan agertutako erreportajea.


About: Fernando I.a Portugalgoa\nFernando I.a Portugalgoa (Coimbra, 1345 - Lisboa, 1383), Ederra izengoitiz, Portugalgo erregea izan zen 1367-1383 bitarteko urteetan. Petri I.a aitaren ondorengoa izan zen. Trastamarako Henrikeren kontra borrokatu zen Gaztelako errege izateko eskubideak zirela eta. Ezin ezkontarazi izan zuen Beatriz bere alaba bakarra Gaztelako errege Joanes I.arekin, eta Portugalgo eremuak indarrez hartu zituen.\nFernando I.a Portugalgoa (Coimbra, 1345 - Lisboa, 1383), Ederra izengoitiz, Portugalgo erregea izan zen 1367-1383 bitarteko urteetan. Petri I.a aitaren ondorengoa izan zen. Trastamarako Henrikeren kontra borrokatu zen Gaztelako errege izateko eskubideak zirela eta. Ezin ezkontarazi izan zuen Beatriz bere alaba bakarra Gaztelako errege Joanes I.arekin, eta Portugalgo eremuak indarrez hartu zituen. (eu)\nAita: Petri I.a Portugalgoa\nAma: Konstantza Gaztelakoa\nFernando I.a Portugalgoa (eu)\ndbr:Fernando I.a Portugalgoa\nwikidata:Fernando I.a Portugalgoa\ndbpedia-cs:Fernando I.a Portugalgoa\ndbpedia-de:Fernando I.a Portugalgoa\ndbpedia-el:Fernando I.a Portugalgoa\ndbpedia-es:Fernando I.a Portugalgoa\ndbpedia-fr:Fernando I.a Portugalgoa\ndbpedia-id:Fernando I.a Portugalgoa\ndbpedia-it:Fernando I.a Portugalgoa\ndbpedia-ja:Fernando I.a Portugalgoa\ndbpedia-ko:Fernando I.a Portugalgoa\ndbpedia-nl:Fernando I.a Portugalgoa\ndbpedia-pl:Fernando I.a Portugalgoa\ndbpedia-pt:Fernando I.a Portugalgoa\ndbpedia-wikidata:Fernando I.a Portugalgoa


"Lan istripuak ez dira kasualitateak sortutakoak" : Oarsoaldeko Hitza\n"Lan istripuak ez dira kasualitateak sortutakoak"\nLangilea hil zen poligonoaren atarian egin dute elkarretaratzea.\nGehiengo sindikalaren deialdiari jarraiki, elkarretaratzea egin dute goizean Lezoko Ipintza industrialdearen sarreran. Industrialde horretako Kuluxka enpresan hil egin zen joan den ostiralean 26 urteko gazte nafar bat, lan istripuan, gurpil pneumatiko batek eztanda egin zionean. Recacor enpresarentzat ari zen lanean gaztea. “Lan istripuak ez dira kasualitateak sortutakoak”, adierazi du LAB sindikatuko Oarso Bidasoko arduradun Kristina Getek, bilkuran izan diren sindikatuen izenean, HITZAra bidalitako oharrean.\nELA, LAB, ESK, STEILAS, EHNE eta HIRU sindikatuek deituriko elkarretaratzera hamarnaka lagun bildu dira. Bertan, sindikatuetako ordezkariak, nahiz EH Bilduko Lezoko zinegotziak eta Estitxu Elduaien koalizioko batzarkidea izan dira, besteak beste.\nGetek nabarmendu du aurten gutxienez 30 pertsona hil direla Hego Euskal Herrian lanean edo lanaren ondorioz. Lanaren prekarizazioa eta lan baldintzen okertzea eman ditu horren arduradun, “bizi eta lan duinak behar ditugu. Lanetik onik eta bizirik bueltatzeko eskubidea izan behar dugu”. “Borroka eta antolaketa” eman ditu Getek “sarraski honekin bukatzeko” bidetzat.\nHein berean, elkartasuna eta babesa azaldu diete sindikatuek hildako langilearen senide eta gertukoei.\nErlazionatutako edukia26 urteko langile bat hil da LezonHil den langilearen senideei atsekabea eta elkartasuna adierazi die udalak


Basque Culinary Centerreko Patronatuak Garapen Iraunkorreko 2020-2024 Plan Estrategikoa onartu du - Basque Culinary Center\nBasque Culinary Centerreko Patronatuak Garapen Iraunkorreko 2020-2024 Plan Estrategikoa onartu du\nAsteazken honetan, abenduaren 11n, Basque Culinary Center erakundearen organo gorena den Patronatuaren bilera egin da. Urteko bigarren topaketa honetan aurkeztutako gaien artean, Garapen Iraunkorreko 20-24 Plan Estrategikoaren aurkezpena da nabarmentzekoa, duen garrantziagatik; izan ere, Basque Culinary Centerren erronkak eta jarduera-esparrua zehazten ditu. Plan horrek oinarritzat hartzen ditu Agenda 2030 eta Garapen Jasangarriko Helburuen (GJH) gidalerroak.\nNazio Batuek proposatutako hamazazpi GJH horiek pertsonen, planetaren eta oparotasunaren aldeko ekintza-plan handinahi bat osatzen dute, 2030 Agendaren esparruan. Pobrezia desagerrarazteko eta desberdinkeriak eta zaurgarritasunak murrizteko mundu mailako tresna dira, giza garapen iraunkorraren paradigmaren pean.\nJoxe Mari Aizega Baque Culinary Centerreko zuzendari nagusiak adierazi duenez, "gastronomia modu iraunkorrean birpentsatu behar dugu, eta tresna gisa erabili behar dugu klima-aldaketari aurre egiteko, pertsonen osasuna eta gizarte-kontzientzia hobetzeko edo gastronomiaren prozesuak eta praktikak eraldatzeko ingurumenean duen eragina murrizte aldera. Basque Culinary Centerren ustez, ezinbestekoa da egungo balio-kate osoari eragiten dioten elikadura‑ohitura iraunkorrak sustatzea: horregatik uste dugu beharrezkoa dela gure ekintza‑plana indartzea eta birdefinitzea. Garapen iraunkorra sormenerako eta berrikuntzarako aukeratzat hartzen dugu".\nDatozen lau urteetan garatuko diren 82 ekintza eta neurrik osatzen dute Basque Culinary Centerren Garapen Iraunkorreko 20/24 Plan Estrategiko berria, eta hamazazpi GJHetatik bederatziri eragiten die bereziki. Jarduera gehienak honako helburu hauekin lotzen dira zuzenean: 4. helburua (kalitatezko hezkuntza); 7. helburua (energia eskuragarria eta ez‑kutsagarria); 12. helburua (kontsumo arduratsua sortzea eta helburua); eta 17. helburua (ezarritako helburuak lortzeko itunak egitea). Azken helburu horri dagokionez, nazioko eta nazioarteko eragile garrantzitsuekin akordioak lortzeko aukera aztertzen ari dira, gainerako helburuen jarduera-fokua eta inpaktua zabaltzea ahalbidetuko dutenak.\nHalaber, zeharka, Planak honako helburu hauei eragiten die: 1 helburua (pobrezia desagerraraztea); 2 helburua (goserik ez); 3 helburua (bizimodu osasuntsua bermatu eta ongizatea ziurtatu ); 5 helburua (emakumeen eta gizonen berdintasuna bermatu); 11 helburua (hiri eta komunitate jasangarriak); 9 helburua (industria, berrikuntza eta azpiegiturak) eta 13 helburua (klimaren aldeko ekintza). Horiek ere Basque Culinary Centerren epe labur eta ertaineko erronka eta helburuen parte izango dira.\nBasque Culinary Centerrek, prestakuntza gastronomikoan erakunde akademiko aitzindaria den aldetik, kalitatezko hezkuntza ezarri du lehentasunezko ekintza-ildo gisa. Premisa horren pean, Planaren gainerako alderdian eragina duten zeharkako ekintza batzuk definitu dira. Alde horretatik, hondakinak murriztearen, sailkatzearen, kudeatzearen eta baliatzearen alde egiten da, baita iraunkortasunaren arloko profesionalak erakartzearen alde edo gai bera ardatz duten hainbat ekitaldi ospatzearen alde ere.\nGainera, beste jarduera batzuk zehaztu dira, hala nola energia-kontsumoak monitorizatzea eta optimizatzea, bazterkinak balioztatzea, bizimodu osasungarria sustatzea eta nutrizio-balioetan heztea, erosketa-politika jasangarrian jardutea, etab. Zentroaren jarduerari zuzenean eragiten dioten neurri berri zehatzagoen artean, honako hauek ere nabarmentzen dira: erosketetan aplikatu beharreko animalien ongizatearen irizpideak zehaztea, erabilera bakarreko ontzien sorrera murriztea sustatuko duten jarduerak diseinatzea, elikagai ekologikoen kontsumoa sustatzea edo sortutako hondakinen eragina hobetuko duten proiektuak identifikatzea eta ezartzea, hala nola Anthony Myint Basque Culinary World Prize 2019ko irabazlearen Zero FoodPrint ekimena.\nAsmo handiko plan hori erakundea abian jarri zenetik garatzen ari ziren jardueren jarraipena da.


Non arraio dago Loreren txita? - Karrikiri\n> Haur liburuak>Non arraio dago Loreren txita?\n1968. urtean argitaratu zen lehen aldiz Loreren ibilaldia izeneko albuma. Non arraio dago Loreren txita? liburu arrakastatsu haren bigarren zatia da. Aurrekoaren ildo beretik, honek ere Loreren ibilaldi bat kontatzen digu, kasu honetan bere txitatxoaren bila. Bestearen antzera, bi maila edo planotan kontatuta dago.\nTestuak Lore oiloak txitaren bila egiten duen ibilaldia kontatzen du, baina ilustrazioei erreparatzen badiegu, txitaren gorabehera xelebreak biziko ditugu. Ibilaldian zehar, sekulako arriskuen mehatxupean izango da txita, katuaren hatzaparrak, azeriaren begirada zorrotza… eta, bitartean, beti bezala Lore inozoa ez da ezertaz jabetuko. Bi irakurketa maila daudenez, irakurlearekin lortzen den konplizitatea erabatekoa da.\nLore oiloak ikusten ez duena, haurraren begirada azkarrak erraz asko ikusiko du, eta, hala, jolas dibertigarri bat sortzen da. Estetika pertsonala eta berezia darabil Pat Hutchinsek lan honetan. Kolore berde, laranja, gorri eta hori biziak erabiltzen ditu, xehetasunez beteriko ilustrazioetan. Egitura biribila eta mugimendua dauzka liburu honek. Dudarik gabe, ume txikiekin irakurtzeko liburu aproposa, entretenigarria eta atsegina.\nHumanitate eta Hezkuntza Zientzien Fakultateko Haur Liburu Mintegia. 2015eko gida\nChillida eta ni - LANDA, ELI\nEguzkiren etxea - JUARISTI, FELIPE


Atom Rhumba, zingirako piztia, bueltan da berriro ere. Lokatzetik atera eta ja oholtzak kiskaltzen ari da. Oraingoan hauexek dira munstroa osatzen duten organoak: Rober! (taldeburu, gitarra eta ahotsa), Joseba Irazoki (gitarra ), Felix Buff (bateria), Jaime Nieto (baxua) eta Iñigo Cabezafuego (teklak eta perkusioak).\nBandak iragarri duenez, “taldea GUZTIA da. Gizabanakoa ez. Atom Rhumbak bizirauten du, sortutako orbanak gorabehera. Sekula ez du amorerik eman, ez esparru artistikoan, ez negozio musikal zikinean”.\nPremisa horretatik abiatuta, aurreko asteburuan taldearen lan berria izango denaren aurreko ekoizpena burutu zuten. Diskoa ekainean grabatuko dute, Kaki Arkarazoren gidaritzapean, eta uda ostean argitaratuko da.\nKontzertuen harira, gaur bertan, Donostiako Ze Premikin jaialdian parte hartuko dute. Ekainaren 22an, Sevillan izango dira eta 26an, Madrilgo Getmad Festival jaialdian joko dute. Azkenik, uztailaren 1ean, A Coruña hiria bisitatuko dute.\n“Eszenatokira ahalik eta ederren atera behar da. Bizarra ondo eginda, zapatekin eta alkandorarekin. Maxima horrek egundoko lerdokeria dirudi, baina ez da horrenbesterako, zure herrixka madarikatua errausten dutenean”.\nAtom Rhumba-k bidalita // 2017-04-12 · 09:59:16


Arriskuan dagoen itsas biodibertsitatea | Consumer\nArriskuan dagoen itsas biodibertsitatea\nEspezieak gero eta urriagoak eta ahulagoak dira, eta adituek diotenez, ez dira beharrezko neurriak hartzen.\narabera: Osteguna, 2008ko azaroaren 20a\nItsasoko biodibertsitatearen egoera uste baino kezkagarriagoa da. Arrantza-erreserbak agortzeak, itsas habitata suntsitzeak edo klima-aldaketak arrisku larrian jartzen dute ozeanoen etorkizuna. Adituek kritikatu egiten dute ikerketa eta neurri gutxi daudela arazoari aurre egiteko, eta gogoan dute gizakia gero eta gehiago egongo dela itsas baliabideen mende.\nValentzian egin zen Itsas Biodibertsitateari buruzko Nazioarteko Lehen Konferentzian izan ziren nazioarteko 500 adituk baino gehiagok esan dute XX. mendearen hasieran zeuden erreserben% 10 baino ez direla kala handien erreserbak. Carlo Heip holandarrak, kongresuko lehendakariordeak, dioenez, egoera “kolapsotik hurbil dago, eta kudeaketa-eredu berriak behar dira”.\nIkertzaileek itsas bizitzaren jarraipena arriskuan jartzen duten hainbat mehatxu nabarmentzen dituzte, guztiak ere giza ekintzarekin zerikusia dutenak. Gehiegizko arrantzak desagertzeko zorian jartzen ditu hainbat espezie komertzial eta arrantza-flota handien metodo intentsiboen eraginpean dauden beste batzuk.\nKala handien erreserbak XX. mendearen hasierako erreserben% 10 baino ez dira.Bestalde, habitaten babes faltak eta suntsipen “masiboak” milaka espezie etxerik gabe uzten ditu, beste leku batzuetara murriztu, desagertu edo migratu behar dutenak. Ozeanoak azidotzea, hondakin nitrogenatuak eta sedimentuak isurtzearen ondorioz, beste arazo larri bat da; izan ere, urtean% 5 handitzen ari dira hildako eremuak: 12.000 km2 baino gehiago itsas eremuetan, oxigeno-eskasia dela eta, eta horrek zaildu egiten du bizia garatzea.\nAdibidez, BBVA Fundazioaren azterketa batek iaz adierazi zuen koralezko arrezifeek eta itsaspeko belardiek baso tropikalek baino bost aldiz gehiago galtzen dutela. Carlos M CSICeko biologo Valentziako kongresuko presidentekideetako batek koordinatu du azterketa. Duartek gogorarazi zuen egoera zail hori gorabehera, itsasoaren% 0,1 baino ez dagoela eremu babestuan, eta% 10 Lurraren azalean.\nEta, hori gutxi balitz, adituek klima-aldaketaren arazoa gehitu dute. Arazo horrek, besteak beste, eragin negatiboak ditu, eta Artikoko izotza murrizten eta gune epeletako tenperatura igotzen laguntzen du. Hala, itsasoko espezie inbaditzaileak ugaltzen dira. Adibidez, alga inbaditzaile batzuek 50 kilometro egiten dituzte hamarkada bakoitzean. Horregatik, Duartek ziurtatu du berotze globala “hondamen katastrofikoa eragingo duen grazia-kolpea” izan daitekeela.\nZergatik da garrantzitsua itsas biodibertsitatea zaintzea?\nOzeanoak, 361 milioi km2-ko hedadurarekin (planetaren %71), milioika espezie bizi dira, eta han sortu dira lehen animalia-espezieak, duela 640 milioi urte. Itsasoa bizitzaren eta baliabide batzuen sinonimoa da, eta, lehorreko baliabideak bezala, ez dira mugagabeak. Ildo horretatik, Duarte irakasleak iragarri du ozeanoak izango direla XXI. mendeko elikadura-iturri nagusia, planeta bere ahalmen-mugara iritsiko baita.\nAlde horretatik, itsasoa baliabide-iturri garrantzitsua izan da eta da tradizioz arrantzan aritu diren arrantzaleentzat. Horregatik, gaur inoiz baino garrantzitsuagoa da arrantza jasangarria finkatzea, etorkizunean ere elikagaiak ematen eta itsas inguruneari lotutako jarduera profesionalak garatzen jarrai dezan. Natura batez ere landa eta itsas ingurunean dagoela kontuan hartuta, ingurumena babesteko egungo formulek gero eta gehiago hartzen dute kontuan biztanleen garapenaren jasangarritasuna. Hainbat ekimen, horretarako lege bat barne, ingurune horretako biztanleen eta, bide batez, haien ekosistemen bizi- eta lan-baldintzak hobetzen saiatzen dira.\nEra berean, itsasoa sendagaien, produktu kimikoen, kosmetikoen, lehengaien, erregaiaren, bioerremediazio- edo biomimika-sistemen eta abarren iturri izan daiteke. Adibidez, gero eta alga gehiago erabiltzen dira tumoreen kontrako propietateengatik, antioxidatzaileengatik, ultzeren aurkakoengatik, kolesterolaren aurkakoengatik eta abarrengatik. Bestalde, itsas biodibertsitatearen ezagutzan aurrera egiteak bizitzaren bilakaera hobeto ulertzen lagunduko du. Eta itsasoen %5 bakarrik ezagutzen dela kontuan hartuta, aukera handiak daude.\nItsas unibertso bat aurkitu gabe\nUrtero 2.000 itsas espezie berri aurkitzen dira, kopuru txiki bat, 1.400.000 espezie ezezagun daudela kalkulatzen baita. Azterlanak ohartarazten zuen 250 eta mila urte bitartean beharko liratekeela espezie horien inbentarioa amaitzeko, eta arriskua zegoela ordurako espezie asko desagertu ahal izateko.\nItsasoaren% 0,1 baino ez dago babestutako eremu bateanBestalde, itsas sakonerak ere gainditu gabeko beste irakasgai handi bat dira: planetaren ia erdia hiru kilometrotik beherako ur sakonak dira, eta, orain, aztertzen hasiak diren honetan, biodibertsitate handia erakusten ari dira, horietako batzuk harrigarriak, adibidez izaki abisalak. Esate baterako, duela hamarkada gutxi aurkitu ziren itsaspeko sumendiek eta iturri hidrotermalek muturreko baldintzetan bizirauteko gai diren bizi-forma ugari dituzte.\nAlde horretatik, itsas zientzialariek kritikatu egiten dute beren lanaren babes eskasa: itsasokoak baino hamar aldiz gehiago dira Lurreko ikerketak. Bereziki deigarria da itsas bakterioen kasua. Orain arte 6.000 espezie inguru deskribatu dira, baina ehun eta mila milioi artean egon daitezke, Carles Pedrós-Alioren arabera (CSICeko Itsas Zientzien Institutuko ikertzailea).\nHorregatik, ikertzaileek baliabide gehiago eskatzen dituzte beren ikasketak egiteko. Alde horretatik, teknologia garatzeak, bereziki itsaspeko ekipoak, duela urte batzuk leku zeharkaezinetara iristea ahalbidetzen du. Bestalde, itsas ikerketako proiektu batzuk informazio ugari ematen ari dira: Deep Sea programak itsas hondoetako sekretuak argitu nahi ditu; Itsas Bizitzaren Zentsuak (azken proiektua 2010ean amaituko da) 240.000 itsas espezie identifikatzea espero du; eta, 2010ean, Bizitzaren Entziklopediak espezie ezagunei buruzko informazioa eskainiko du bere webgunean.\nValentziako deklarazioa: itsas biodibertsitatea nola salbatu\nValentziako Nazioarteko Konferentzian bildutako ikertzaileek adierazpen bat sinatu dute. Adierazpen horretan, ozeanoak hondatzeko azkartasuna, arreta eskasa eta debacletik itsas biodibertsitatea salbatzeko formulak nabarmentzen dira.\nAdituek gomendatzen dute itsas erreserben sareak ekologikoki koherentziaz handitzea, gizakiak eragin ditzakeen inpaktuak saihestuz. Halaber, sakoneko arrantza-tokiak modu iraunkorrean ustiatuz gero soilik baimendu daitezela eskatu dute, eta NBEk Itsasoaren Legea eta Dibertsitate Biologikorako Konbentzioa garatu ditzala, nazioarteko urak modu eraginkorrean kontserbatzeko.\nadituak arriskuan dagoen itsasoko biodibertsitatea bizitza espezieak marina-eu


(«Kant» orritik birbideratua)\nImmanuel Kant (Königsberg, 1724ko apirilaren 22a – Königsberg, 1804ko otsailaren 12a) filosofo eta zientzialari (astrofisika, matematika, geografia, antropologia) prusiarra izan zen.\n2 Pentsamendua eta lanak\nGurasoek, amak batez ere, eta Collegium Fridericianum-eko lehen ikaskuntzak, luteranismoaren adar pietistaren espirituaren barruan hezi zuten, balio erlijioso eta moralak sustraituz. 1740an teologia ikasten hasi zen unibertsitatean baina matematika eta fisikarekin, Newton-ena batez ere, zaletu zen. Dena den, garaiko filosofo arrazionalista zein enpiristek, filosofo ilustratuek eta Rousseauren moralak ere eragina izan zuten Kantengan. Familia erdi-mailako burgesiakoa zenez gero, ikasketak prezeptore lanekin bateratu behar izan zituen. 1746-1755 bitartean familia bateko maisu gisa aritu zen lanean, doktoretza (Suaren inguruan) egin zuen arte. Hamabost urtez irakasle izan zen unibertsitatean, eta ospe handia lortu zuen. 1760tik aurrera Leibniz-en filosofiaren kritika, garai hartan alemaniar unibertsitateetan nagusia zena, egiten hasi zen. 1770an logika eta metafisikako katedra lortu zuen, eta hasi zen bere teoriak moldatzen.\nNortasunari dagokionez, bizimodu metodiko, lasai eta diziplinatua izan zuen beti. Ez zen inoiz ezkondu, ezta jaioterritik 150 km baino urrunagora bidaiatu ere, uste baitzuen bidazti ibili gabe ezagutu daitekeela mundua.\nPentsamendua eta lanak [aldatu]\nKanten filosofia sistema ezagutzaren kritikatik sortu zen. Kritika hori Kanten bi obra handitan banatua ageri da: Kritik der reinen Vernunft (1781, Arrazoimen hutsaren kritika), eta Kritik der praktischen Vernunft (1788, Arrazoimen praktikoaren kritika).\nGainera, Ilustrazioko ideiak defendatu zituen eta Frantziako Iraultzaren eta AEBen independentziaren alde agertu zen, baina teorikoki, ez praktikoki ezta politikoki ere. Deismoaren bultzatzaile nagusienetakoa izan zen.\n"http://eu.wikipedia.org/w/index.php?title=Immanuel_Kant&oldid=3616515"(e)tik eskuratuta\tKategoriak: Alemaniako filosofoakPrusiarrak1724ko jaiotzak1804ko heriotzakEzkutuko kategoriak: Lur entziklopedietatik osatu diren artikuluakMl.wikipedian nabarmendutako artikuluakPt.wikipedian nabarmendutako artikuluakVi.wikipedian nabarmendutako artikuluak\tNabigazio menua\nOrrialdearen azken aldaketa: 23:09, 7 martxoa 2013.


2. 1900-1939 lapurtera-nafarrera literatur prosa barb piar i 0169\nbertze asko muthiko zozok bezala, mando-aho alimale bat hirriz kirrikan idekitzeko orde, Piarres jazartzen zitzaion berehala; ez oilar-chalaparta bat bezala, bainan mendi-pareta bat bezen hazkarreko hartza bezala.\n3. 1900-1939 sailkatu gabeak egunkariak euzkadi 1933 0001\n4. 1940-1968 bizkaiera literatur prosa onaind 0105\n62. Artza eta azeria.\n5. 1940-1968 bizkaiera literatur prosa onaind 0105\nArro ebillen artz bat, gorpurik ez jatearren, gizakumeak maite ebazala-ta.\n7. 1940-1968 sailkatu gabeak literatur prosa a ey iii 0060\n431 Egoki artzari seda-beloa Qué bien le está al oso el velo de seda (...).\n8. 1940-1968 sailkatu gabeak literatur prosa osk kurl 0086\nIjitoak eurak baño zikinagoak (zikin izatea da hala Jinko!) artz batek dantzan egiten zuan atzeko anka bien gainean, sudurretik estuna ta katea zintzilik, eta tximino batek azka egiten zuan zorrien bilha.\n9. 1969-1990 bizkaiera antzerkia larrak 0257\n10. 1969-1990 euskara batua antzerkia x. mendiguren b. 0046\nOKTAVIO @- Honela egin dezagun: ze hemen bait gaude taketari loturiko hartzaren modura, etsai ugariz inguraturik, eta beldur naiz irribarrezka ari diren askok ez ote dauzkaten beren bihotzetan alehunka asmo gaizto.\n11. 1969-1990 euskara batua ikasliburuak kuxkux/2 0023\n12. 1969-1990 euskara batua ikasliburuak oihenart taldea 0038\n13. 1969-1990 euskara batua ikasliburuak nz/bbb1 0121\n14. 1969-1990 euskara batua ikasliburuak zibilizazioa 0005\n15. 1969-1990 euskara batua ikasliburuak zipristin/3 0147\nHau eta hura eskaini zioten orduan arotzari hartzarekin burrukatzen bazen.\n16. 1969-1990 euskara batua ikasliburuak zipristin/3 0147\nAste hartan bertan, portuko portu: mendi bidetik behera jaitsi zen hartz hori eta jendea etxeetan sartu zen beldurrez.\n17. 1969-1990 euskara batua ikasliburuak zipristin/3 0147\n- Eskubide diat nik nahi dudana egiteko erantzun zion hartzak, eta etorriko nauk orain arte bezala.\n18. 1969-1990 euskara batua ikasliburuak zipristin/3 0147\nHartzak begirada itsusiarekin hortzak erakutsi eta gero barre egin zion.\n19. 1969-1990 euskara batua ikasliburuak gurpila 0004\n- Norena da hartz txiki hau? galdetu zuen andereñoak.\n20. 1969-1990 euskara batua ikasliburuak gurpila 0004\nOso hartz azkarra eta alaia zirudien.\n21. 1969-1990 euskara batua haur-/gazte-literatura j. lizarralde 0020\nNahikoa da mendia beste sentiduan inguratzea eta orduan hartz jauna salduta gelditzen da, hanka luzeak goitik eta motzak behetik dituela.\n22. 1969-1990 euskara batua haur-/gazte-literatura j. lizarralde 0020\n23. 1969-1990 euskara batua haur-/gazte-literatura j. lizarralde 0020\nGauza bat bakarra esango dizut hartz mutur-soilari buruz: ez duela atzera egiten inoren aurrean.\n24. 1969-1990 euskara batua haur-/gazte-literatura j.m. arzalluz 0143\n25. 1969-1990 euskara batua haur-/gazte-literatura a. juaristi 0105\nEta horrela, hartz ikuzleak beren planetarekin gera zitezkeela promes egin zuen.\n26. 1969-1990 euskara batua haur-/gazte-literatura a. juaristi 0105\nBaita harea gehiago, ohol eta zerrote batzu, kotxe zaharren karrozeria, hiriko lantegi batetako plastiko belakitsuen hondakinak eta zuhaitz enborrak, hartz ikuzleak gora igo zitezen, ekartzeko ere agindu zuen.\n27. 1969-1990 euskara batua haur-/gazte-literatura a. juaristi 0105\nEta modu horretan, Hartz Ikuzleen Planeta abentura jokuen leku bilakatu zen.\n28. 1969-1990 euskara batua haur-/gazte-literatura a. juaristi 0105\nEta Gartzon jaunarekin (zerrotea eskuan, une horretan etxolaren bat edo agian astronautentzako geltoki sideralen bat eraikitzen laguntzera zihoan, orain hartz ikuzleekin eta Sojuz 3ko astronautekin ondo konpontzen zen eta) eskaileratan gurutzatu zenean, esan zion: - Hau dena jasan behar al dugu, Gartzon jauna? Honekin luze eta zabal hitzegin nahi zuen.\n29. 1969-1990 euskara batua haur-/gazte-literatura a. juaristi 0105\nBaina hark, ez zion hau besterik esaten: - Zu ere egin zaitez hartz ikuzle... Ez dut denborarik!.\n30. 1969-1990 euskara batua haur-/gazte-literatura a. juaristi 0105\nHartz ikuzleek maitasun osoz laguntzen didate zaintzen.\n31. 1969-1990 euskara batua haur-/gazte-literatura g. etxeberria 0094\n- Hartz gris batena edo...?\n- Horrelako zerbait - indiarrak -.\n32. 1969-1990 euskara batua haur-/gazte-literatura satr 0038\n33. 1969-1990 euskara batua haur-/gazte-literatura satr 0038\n34. 1969-1990 euskara batua haur-/gazte-literatura satr 0098\n- Zertarako ditu gizonak galtzak hartzaren aurka ez bada gauza? - Etxetik erraz esaten da hori.\n35. 1969-1990 euskara batua haur-/gazte-literatura satr 0098\n- Zu ikus nahi zintuzket han hartzari aurrez-aurre begira.\n36. 1969-1990 euskara batua haur-/gazte-literatura satr 0098\nLehenbizian elkarren ihes ibili ziren biak eta ez zuen hartzik ikusi bidean.\n37. 1969-1990 euskara batua haur-/gazte-literatura satr 0098\nHartza agertu zitzaiola esan zion emazteari eta orpoz-orpo joan zitzaiola bide guztian.\n38. 1969-1990 euskara batua haur-/gazte-literatura satr 0098\nLantegira heldu orduko hartza beragana.\n39. 1969-1990 euskara batua haur-/gazte-literatura satr 0098\n- Zer du honek, emaztearen aholkua leihotik entzun? Ala gure etxekoandrea sorgina ote? Makurrena zera da, hartza hemen daukadala bizi bizirik, hezur eta mami. Nora ihes egin?.\n40. 1969-1990 euskara batua haur-/gazte-literatura satr 0098\nBeldurraren botereaz hartzari begirik gainetik kendu gabe egon zen denbora luzean gizona.\n41. 1969-1990 euskara batua haur-/gazte-literatura satr 0098\nHartzak atzera egin zuen orduan.\n42. 1969-1990 euskara batua haur-/gazte-literatura satr 0098\nLansaioaren * ondotik ogi puska jaten hasi zen egurketaria, eta hartza bere ondoan nola jaten zuen begira.\n43. 1969-1990 euskara batua haur-/gazte-literatura satr 0098\n- Orain bai gertutik ikusi dizkiodala hartzari hortzak!.\n44. 1969-1990 euskara batua literatur prosa peillen 0022\nOraingoan, asmo berria darabil hartzak gogoan: Artzainak ardiak nola biltzen eta hazten dituen ikasiko dut.\n45. 1969-1990 euskara batua literatur prosa j.m. zabaleta 0037\nSegituan ezkondu ziren, eta ezteietara Svenen adiskide zahar guztiak azaldu ziren, otsoak, hartzak, kattagorriak; txoriek, berriz, ezkon abesti eder bat abestu zieten, denek batera.\n46. 1969-1990 euskara batua literatur prosa h. etxeberria 0094\nHartzaren ehiza bertan utzi eta ez ginen haruntzago joaten ausartu.\n47. 1969-1990 euskara batua literatur prosa p. ezkiaga 0035\n- Baina zertaz ari zara...? - Neska txiki hura. Hartzekin zegoena....\n48. 1969-1990 euskara batua saiakera-artikuluak l. baraiazarra 0018\nDantzak, artza, kokoxak eta batez ere antzarrak ziren egun horietako ikuskizunak.\n49. 1969-1990 euskara batua saiakera-liburuak jmb leg 0053\nLehengoetan, mamut haundia eta adarbakar iletsuak zebiltzan hemen; bai eta arrangifera eta hartzak ere.\n50. 1969-1990 euskara batua saiakera-liburuak sm gogoz 0407\nGuztiz:33 zaldi,10 bisonta,4 basaker,2 hartz,2 orein ar-emeak, eta izoki 1, eta beste arrain bat.\n51. 1969-1990 euskara batua saiakera-liburuak sm gogoz 0407\nSarrerako azternategi hontatik pinturetara doan zeharzuloan hartzen eta beste zenbait animaliren arraztoak aurkitu dituzte, gizona bertan bizi baino lehenagokoak noski.\n52. 1969-1990 euskara batua saiakera-liburuak uzei 0117\n53. 1969-1990 euskara batua saiakera-liburuak i. zaldua 0034\nPolo-ko hartza maltzur, mendekati, izugarri oldartzailea gertatzen da.\n54. 1969-1990 euskara batua saiakera-liburuak i. zaldua 0034\nBaina hartzaren hiltzaleak gutxienez harponariak beste ospe lortzen du.\n55. 1969-1990 euskara batua saiakera-liburuak i. zaldua 0034\nEta beren egiteagatik Biorn (hartza) goitizena merezi dute.\n56. 1969-1990 euskara batua saiakera-liburuak i. zaldua 0034\n57. 1969-1990 gipuzkera antzerkia i. begiriztain 0100\n- Artzak baiño indartsuago ziren gizon bi agertu ziren gelako atean.\n58. 1969-1990 gipuzkera literatur prosa i. begiriztain 0098\n- Ortarako bidali al zenizkion artz bi aek, Samantha?.\n59. 1969-1990 gipuzkera literatur prosa ataño zigor 0087\nEz alperrik! Arek agintzen zuenik ez baizuten ematen An zegoken Artza, ori dena mozteko, Onetzaz itzegingo diagu gero.\n60. 1969-1990 gipuzkera literatur prosa ataño zigor 0087\nAn, denen gañetik, orduan beñepin, Artza zegoken.\n61. 1969-1990 gipuzkera literatur prosa ataño zigor 0087\nBaña ortik ere gure Artzak ateratzen zin bere negozioa.\n62. 1969-1990 gipuzkera saiakera-liburuak a. arrinda 0044\n63. 1969-1990 lapurtera-nafarrera antzerkia iratz 0026\nLehoina agertzen zenean edo berdin hartza, artaldetik ardi baten ebasteko, joaten nintzaion ondotik, jotzen nuen eta ardia ateratzen nion hortzetarik.\n64. 1969-1990 lapurtera-nafarrera antzerkia iratz 0026\nZure zerbitzari hunek garraitua izan du bai lehoina, bai hartza.\n65. 1969-1990 lapurtera-nafarrera antzerkia iratz 0026\n66. 1969-1990 lapurtera-nafarrera poesia newsletter 1977 0005\nHan daude errabian, hartz eta otsoak\nZer zafraldia duken gaur, artzain gaizoak.\n67. 1969-1990 lapurtera-nafarrera poesia newsletter 1977 0005\nJokoan hasten dire, bi trago edanik\nLaguna ere ustez, hoberenetarik\nHiru hartzak han daude, elgar hitz harturik\nSegur hire lagunak, ez dikek jokorik.\nIjituak beraiekin tximu, txakur, hartz eta beste animaliekin iristen dira.


Simon Arrieta, lehen eta behingoz, bergararra — Eibar.ORG | Eibarko peoria\nHemen zaude: Hasiera / Blogak / Amatiño / Simon Arrieta, lehen eta behingoz, bergararra\nSimon Arrieta, lehen eta behingoz, bergararra\nAmatiño 2015/10/27 00:05\nHiru mila eta bostehun* margolan pintatu omen zituen Simon Arrietak (1915-1969). Hogeita lau baino ez dira bildu, Donostiako Koldo Mitxelena kulturunearen Ganbara aretoan, jaio zeneko mendeurrena ospatzeko. Zenik ere ez nekien nik, 1965an, aurrez aurre ezagutu nuenean, Bergaran bertan. Orduan jabetu nintzen zein maitatua zen. Berrogeita hamar urte geroago, bergararrek ez dute euren maisua saltzeko.\nBatez ere, erretratugilea\nVelazquez zein Manet zale, eta Zuloagaren ikasle, Simon Arrietak berebiziko aukera izan zuen, 1950eko hamarkadan, Madrilen bizitzen geratzeko, pintore ospetsu bilakatzeko eta diru dezente irabazteko. Hala ere, nahiago izan zuen jaioterrira itzuli, lagunarteko bizimodu arrunta egin eta pintatzen irakatsi; edo, batez ere, pintatzen irakasten irakatsi.\nOndorioz, nekez gero, gurean, beste herririk, Bergarak besteko pintore ugari eta onik duenik: Lazkano, Muniategiandikoetxea, Okina, Loidi, Azkargorta eta, honezkero bizpahiru belaunalditan, hogeitaka gehiago lekuko.\nDonostiako erakusketaren baitan, Luis Laskurain eta Migel Angel Elkoroberezibar bikoteak aurreko larunbatean eskaini zuen bisita gidatua, non margolariaren teknikak, moldeak eta joerak ez ezik, pintatu zituen erretratuen edozenbat zertzelada eta ipi-apa ere azaldu zituen.\nBeti ere, lehen eta behingoz, Simon izan zen "bergarakúa" eta, pintore moduan, erretratugilea. Bere garaiko hamaika lagunen erretratuak margotu zituen. Batzuk bere kasa, eta beste batzuk, enkarguz. Kritikariek diotenez, nabarmen samar sumatzen omen da zein bere gurariz eta ekimenez, eta zein, hala beharrez, inork eskatuta.\nDena den, Arrietak erretratutako gehienak bergararrak izan baziren ere, bestelakorik ere izan zen: "Kiriko" traineru-patroia, Jose Antonio Agirre lehendakaria eta Akarregi pilotaria lekuko.\n*Kontuak erraz egite aldera, hogeita hamabost urteko lanaldia egotziko bagenio (53 urtez hil zen), batez beste margolan bat, lau egunetik behin.\nEzkerraldean, Luis Laskurain eta Migel Angel Elkoroberezibar, bisita gidatuan zehar, Donostiako KM kulturunean\nSimon Arrieta, Bergarako kaleetan, ikasleekin, 1950eko hamarkadan\nSimon Arrietak 15 urte zituen 1930an. Hurrengo hamar urteetan ezagutu zituen Euskal Pizkundea, guda, espetxea, "Langileen Batalloiak", diktadura eta zentsuraren kolore-aldaketa. Ikurrina ez ezik, baita txapela ere!


Zahartzaroa eta erretiroa\nAdina eta osasun ajeak zirela-eta, 1911 aldera erretiratu zen Raimundo Sarriegi merkataritza zereginetatik eta musika jarduera ere bertan behera utzi zuen.\nOrdutik aurrera, bizimodu xumeaeta metodikoa eraman zuen, emazteari eta familiari arreta handiagoa eskaintzen ziela.\nArratsaldero, ilunabar aldera, Joakin Lizasoain, Alkate ohiaren bulegora egiten zuen visita eta umore fineko elkarrizketak izaten zituzten. Hurrena, Santa Mariara joaten zen Arrosario Santua errezatzera. Gero, afaltzera etxeratu aurretik, ohiko tertulia izaten zuen Narrika kaleko Telleriaren botikan (1).\nBien bitartean, Donostia kosmopolita hura Sarriegiz ahazten ari zen. Jada ez zen donostiar guztiek miresten zuten idolo hura, danborrada guztiak, Puyuelo kaletik pasatzean, maisu handiaren omenez geraldi bat egitera bultzatzen zituen hura.\nRaimundok samurtasunez maite zuen emaztea eta kezkatuta zegoen haren osasun egoeraz. Azken urteetan, Frantziska Ramonak hidatide kiste bat garatu zuen, zakurrek transmititu ohi duten larba edo ekinokoko bat, emakumearen gibelean kokatu, hazi eta arazoak sortzen zizkiona.\nAndrea ez zen ia etxetik ateratzen. Eta etxeko zereginak egin ezinean aurkitu zenean, Raimundok neskamea kontratatu zuen, Maria Ormazabal Garmendia, zeinari, testamentuan, ondorengo hauek utzi baitzizkion:\n"Una cama completa y un armario, y en efectivo pts. 2.500, siempre y cuando estuviere a mi servicio el día de mi fallecimiento".\nSendabiderik gabe, 1908ko maiatzaren 17an hil zen Frantziska Ramona, 66 urterekin.\nTestamentuan, senarrari utzi zizkion Goñiren Erriberak izeneko lur sail batzuk, Orioko udal barrutian, eta garrantzi handirik gabeko beste zenbait gauza.\nOndorengorik ezean, Raimundo Sarriegik ilobengana jo zuen, etxean falta zitzaion berotasunaren bila. Nazario Lasa zuen begikoena, Aurea arreba gazteenaren semea. Aurea, Agustin Lasaren alarguna, 73 urterekin hil zen, 1918an.\nNazariorekin eta emaztearen aldeko Intxausti eta Gabarain ilobekin, txirula, zitara, gitarra eta bandurriaz osatutako laukote bitxia eratu zuen. Talde horretan jotzeko idatzi zituen bere azken partiturak, juguetes deitu zienak, jostailuak alegia. Baina etxean bestetan ez zuten jotzen.\nBakarrik ere askotan jo izan zuen etxean, bere gitarra inprobisazioekin familiako ospakizunak girotzen zituela, Eguberrietan eta Errege egunean, batez ere.\n1913an, Donostiako Udalak ekitaldi entzutetsuak antolatu nahi izan zituen hiria desegin zuen sute ikaragarri haren lehen mendeurrena eta harresiak eraitsi izanaren 50. urteurrena ospatzeko.\nUsandizaga mendeurrenaren ereserkiaren entsaiuak zuzentzen. Novedades 1913-09-07\nHori zela-eta, Udalak iraganeko pertsonaiak gogoratu nahi izan zituen, ekitaldi publikoetan omentzeko.\nBerehalaxe, Union Artesana, Sporti-Clai, Euskal Billera eta beste elkarte batzuek Raimundo Sarriegiren izena proposatu zuten, pertsonaia garrantzizkoa jotzen baitzuten, Donostiako musikaren historian. Danborradak eta konpartsek herritarren artean izandako arrakastan oinarritzen ziren.\nSporting-Clay elkartearen talde bat. Novedades, 1913-05-11\nBaina, gogoan izan behar dugu, baita ere, zenbait urtetan, eta arrazoi desberdinak zirela bide -sobera doilorrak, batzuk-, danborrada bertan behera utzi zela.\n1906an, zatiketa handia gertatu zen danborradaren aldelkoaen eta aurkakoen artean, eta gatazka horien ondorioz, Raimundo Sarriegiren nortasuna zipriztinduta geratu zen.\nBestalde, zinegotzien artean -ideologia aldetik oso zatituak zeuden-, 29 urte lehenago zendutako Jose Juan Santestebanen miresle talde indartsu bat zegoen. Egokiena, beharbada, bi musikariak batera omentzea zen, hain harreman estua izan zutela kontuan izanda, baina Sarriegi baztertuta geratu zen. Agian, bere garaian hark hartutako zenbait erabaki ez zirelako zinegotzi batzuen gustukoak izan. Ez zuten asko usteko itsusikeria hura egin eta egun gutxira hilko zenik Raimundo Sarriegi.\n(1) Bengoechea, J. D. Raimundo Sarriegui. In: Euskal Erria 68. Liburukia (1.astea 1913, 402. or.).


240 milioi euro ekarri ditu Gabonetako Loteriak Euskal Herrira - Nafarberri\nHome herriak Mendebaldeko Nafarroa 240 milioi euro ekarri ditu Gabonetako Loteriak Euskal Herrira\n240 milioi euro ekarri ditu Gabonetako Loteriak Euskal Herrira\nUnknown ordua: 16:08 herriak, Mendebaldeko Nafarroa,\nAbenduaren 22an Gabonetako Loteriaren zozketa izan da, Euskal Herrian, jokatutakoa baino diru gehiago ekarri du bueltan. Administrazioaren beraren datuen arabera, Arabako, Bizkaiko, Gipuzkoako eta Nafarroako herritarrek ia 186 milioi euro zituzten jokatuta 2018 honetan eta zozketak 240 mila euro banatu ditu lau lurralde horien artean.\nBizkaia izan da zorterik gehien izan duen lurraldea. Izan ere, 188,5 milioi euro utzi ditu Gabonetako loteriak bertan. Batetik, sari nagusiak (03347 zenbakia) 120 milioi euro utzi ditu Gernikan, 66,8 milioi Bilbon eta 400.000 euro Derion. Araban, ordea, 34 milioi euro banatu dira Laudioko hirian. Nafarroan 13,5 milioi euro eta Gipuzkoan ia 3,2 milioi euro banatu dira.\nArgazkia: eitb.eus eskainitako argazkia


Neguan beroa eta udan hotza atxikitzen duten hormak patentatu dituzte | Blog Eraikal\nEgileak Urcomante eguzki-etxebizitzan. Irudia: DiCYT\nValladolideko Unibertsitateko Tomás González arkitektoak eta Pedro Retortillo ingeniariak berokuntza- eta hozkuntza-sistema aktiboak fase-aldaketako edo PCM materialekin (ingelesez: Phase Change Materials) konbinatuta berekin dituzten eraikuntzarako panel batzuk patentatu dituzte. Ikertzaileek adierazi dutenez, produktu horiek “kanpoko tenperaturaren arabera beroa xurgatzen nahiz askatzen duten fase-trantsizioak egiten dituzte”.\nValladolideko Unibertsitatearen Fundazio Orokorraren (Funge) Prometeo programaren bitartez izapidetu da patentea, Gaztela Leongo Juntaren Proyecto de Transferencia de Conocimiento Universidad-Empresa (T-CUE) delakoaren barruan.\nEgileek diotenez, Urcomante proiektuan elkarrekin egindako lanetik sortu zen ekimena. Valladolideko Unibertsitatearen eguzki-etxebizitza da Urcomante, eta 2010ean Solar Decathlon Europe nazioarteko lehiaketan parte hartu zuen. “Proiektua luzatu zen bi urte eskasetan prototipoan tokirik ez zuen baina patente baterako modukoa izan zitekeen kontu bat edo beste ikusi genuen”.\nEraikitzen lagundu zuten prototipoa eguzki-etxebizitza bat bazen ere, “baziren energia aurreztearekin, jasangarritasunarekin, eraginkortasunarekin eta erosotasun termikoarekin zerikusia zuten beste kontu batzuk ere” azaldu dute. “Ikusi genuen eraikuntza arruntean ez zirela normalean aintzat hartzen, agian haien kostuagatik, nahiz eta epe luzean lortzen den aurrezpena inbertsioaren kostua amortizatzeko adinako izan.”\nZehazki, etxebizitzari inertzia termikoa ematen zion sistema bat aztertu zuten, aldi berean eguneroko zikloari lotutako iturri berriztagarrietatik (eguzki-energia termikotik, esaterako) lortzen den energia metatzeko gai zena. Alegia, neguan bero gehiago xurgatzeko gai diren eta udan, berriz, motelago berotzen diren panel edo horma batzuk asmatu zituzten, fase-aldaketako materialei esker.\nHala, lehengo etxe zaharretan gertatzen dena buruan, “udan berotzea eta neguan hoztea kosta egiten baitzaie”, antzeko sistema bat diseinatu zuten, “baina ohol meheago batean txertatuta eta berariaz eraikuntzarako sortua, etxe bateko hormak aise eta espazioa aurreztuta aldatzeko aukera ematen duena”. “Erdia horma, erdia erradiadore dira”.\nBerritasunari dagokionez, eraikuntzaren merkatuan badira antzeko gauzak, Tomás Gonzálezek eta Pedro Retortillok diotenez, zoru erradiatzaileak, esaterako, sistema hauetakoren bat ekar lezaketenak, hain osatuak ez izanagatik ere.\n“Merkatuaren inertzia haustea da koska, horma hutsa ez ezik energia aurrezteko sistema bat ere badela aintzat hartzea”. Asmatzaileek diotenez, “merkaturatzea bideragarria delakoan gaude, dagoeneko existitzen baitira antzeko elementu batzuk, azkenean eraikuntzara gehitu direnak”.\nIgeltsuaren antzeko itxura duten panelak, energia termikoa metatzeko gai direnak Eraikal berrian, Madrilgo Unibertsitate Politeknikoak (UPM) patentatutako berri honetako antzeko ekimena azaltzen da.\nIturria: Sinc, Servicio de información y noticias científicas , 2012/09/25\nThis entry was posted in Patenteak and tagged Igeltsua, Panela, PCMa, Solar Decathlon-a. Bookmark the permalink.


Giro bikaina Astigarragako XII. Sagar Uzta egunean. - Sagardoaren Lurraldea\nGiro bikaina Astigarragako XII. Sagar Uzta egunean.\nUrr 1, 2012 Sailkatu gabea 0 comments\nSagar Uztak hamabigarren edizioa bete du aurten tolaretako lanen hasiera ospatuaz eta sagarraren eta sagardoaren kulturan oinarrituriko jarduera ezberdinak izan dira Astigarragako talde eta herritarren laguntzarekin.\nSagarra eta sagardoa protagonistak izan dira gaur Astigarragan. Urtero bezala, Foruen Plazan sagarraren azoka, sagardo dastaketa eta 2012 uztako lehen muztioaren elaborazioa izan dira, tolarean bertan muztioaren usadiozko elaborazio prozesua erakutsi delarik: kirikoketa, pisoiekin sagarra jotzea, txalaparta eta ekoiztutako muztioaren dastaketa.\nOso harrera ona izan dute antolaturiko jarduerek: Sagar Tarta Lehiaketan 26 parte-hartzailek beren sukaldaritzako dohaiak erakutsi dituzte eta denera 2 sari banatu dira: 2 lagunentzako otordua Astigarragako Roxario jatetxean eta Gorrotxategi produktuen lotea. Lehendabiziko sariaren irabazlea Loli Etxeberria izan da bigarren urtez eta bigarren sariaren irabazlea Ramon Aginaga izan da.\nBestalde, 30 parte-hartzailek Sagar Uzta jaiko unerik garrantzitsuenen argazkiak atera dituzte V. Argazki Rally Digitalean parte-hartuaz eta urriaren 19an argazki bilduma onenen sariak banatuko dira Sagardoetxea Museoan.\nArratsaldean, sagardogintzan oinarrituriko herri kirolak izan dira Foru Plazan Alorrenea, Lizeaga, Petritegi eta Rezola sagardotegien artean. Lehia gogorraren ostean, eta hirugarren urtez jarraian, Astigarragako Rezola sagardotegia izan da txapela eraman duena. Aurten, nobedade bezala, haurrentzako sagardogintzan oinarrituriko jolas bereziak izan dira herri kirol probetan.\nBestalde, Sagar Uztarako antolaturiko ekintzen barruan, “Santiagomendiko Sagardo Bidea” ibilbidearen bixita gidatua izan zen atzo. Ibilbide tematiko honetan, sagardoaren kultura, Santiagomendiko baserrien eta Astigarragako historia harrigarria eta Santiago Bidearen Gipuzkoan zeharko punturik adierazgarrienetarikoa ezagutzeko aukera dago azalpen panel, multimediazko elementu eta joko interaktiboen bidez.\n“Santiagomendiko Sagardo bidea” Sagardoetxea, Euskal Sagardoaren Museoko laugarren gunea izango da eta Sagardoaren Lurraldeak biltzen duen euskal sagardoaren kulturako erakargarri berri bat izango da.\nHonetaz gain, ostegunean Astigarragako tabernetan ospatu zen pintxo-poteak, sagarrarekin eta sagarraren eratorriekin eginiko pintxoak dastatzeko aukerak erakarrita, bisitari asko bildu zituen.\nOstiralean Roxario jatetxean ospatu zen Euskal Herriko sagarraren kata gidatuak ere harrera bikaina izan zuen. Bertan, lau sagar barietate ezberdin eta euren sagar muztioak dastatzeko aukera izan zuten bertaratu zirenek. Kata ondoren, sagar dultze ezberdinak eta Rafael Gorrotxategi gozogileak egindako azkenburuko berezi bat dastatzeko aukera ere izan zuten.


Aurrematrikulazio garaia aprobetxatuz eta azaroan hasitako dinamikari jarraipena emanez, Bilboko EHEk hezkuntza eredu bakarraren eta euskaldunaren beharra aldarrikatu du.\nEragileak ohartarazi duenez, hiru umetik bik eskola euskararik jakin gabe bukatzen dute. Bereziki larria da A eta B ereduen kasua, eta horietan, euskararen ezagutza maila oso txikia da. Hala ere, Bilbon eredu hauek mantentzen dituzten hainbat eta hainbat ikastetxe eta eskola daude oraindik. Bere aldetik, Eusko Jaurlaritzak dagoeneko argi utzi du ez duela inolako asmorik euskara irakaskuntzan lehentasunezko hizkuntza izateko eta are gehiago, eredu erdaldunak mantentzeko apustua adierazi du hasiera hasieratik, ikasleen euskara ikasteko eskubideari muzin eginez.\nAuzo ezberdinetan egindako ekimenen bidez, gurasoei haien haurrak eskolan matrikulatzerako orduan A eta B ereduak baztertzeko eskatu die EHEk, izan ere hauen bidez haien seme-alabak Bilboko berezko hizkuntza ez ezagutzera kondenatuko dituzte, haien etorkizun eta bizitzari muga garrantzitsuak jarriz, eta Euskal Herri euskalduna berreraikitzea oztopatuz.\nSantutxuko eskola ezberdinetan informazio orriak eta panelak jarri dira eta gurasoei ere zuzeneko informazioa eman zaie eskolen atarian, A eta B ereduen arriskuak azalduz eta haurren euskalduntzea gehien bermatzen duen ereduan matrikulatzera gonbidatuz, hau da, D eredua, benetan haur guztiak euskaldunduko dituen eredu bakarraren aldarrikapena alde batera utzi gabe.\nMatrikulazio kanpaina dela eta, Uribarrin ere eredu euskaldunaren alde egin du Euskal Herrian Euskaraz-ek. Oraindik ere, Uribarriko hainbat ikastetxek, hala nola, Las esclavas, Maria inmaculada edo eta San Pedro Apostolek, ez dute umeen euskalduntzea bermatzen beste behin ere hizkuntza eskubideen kontra erasotuz. Horregatik, euskalduntzearen aldeko apostua egiteko deia egin die auzoko EHEk bertako gurasoei.


Nafarroako Gobernuak 17 ikastetxe publiko saritu ditu kalitatearen alde egindako apustuagatik\nNafarroako Gobernuak 17 ikastetxe publiko saritu ditu kalitatearen alde egindako apustuagatik astelehena, 2012.eko abenduak 17\n`Kalitatearekin konpromisoa´ izeneko lau zigilu eman dira, `Bikaintasun zentroa´ izeneko zortzi diploma eta bost sari\nIribas kontseilaria, saritutako zentroetako ordezkariekin. ( irudia handitu )\nNafarroako Gobernuak Foru Komunitateko 17 ikastetxe eta institutu publiko saritu ditu kalitatearen alde egindako apustuagatik. Zehazki, hamabi ziurtagiri eman dira –`Kalitatearekin konpromisoa´ lau zigilu eta `Bikaintasun zentroa´ zortzi diploma–, eta beren zerbitzu-karta lantzen ari diren bost zentro saritu.\nKalitatezko kudeaketa-sistema ezartzen duten zentroetako `Kalitatearekin konpromisoa´ zigiluak honako ikastetxe publiko hauek jaso dituzte: ‘San Bartolomé’ (Ribaforada) eta ‘Alfonso X Jakintsua’ (San Adrian), ‘Aralarko San Miguel II’ institutua (Altsasu) eta Imarkoaingo Energia Berriztagarrien Goi Zentro Integratua (Elortzeko ibarra).\nKalitatezko kudeaketa-sistema ezartzen denetik hiru urtetara zenbait baldintza betetzen dituzten zentroei ematen zaizkien `Bikaintasun zentroa´ diplomak, honako hauei eman zaizkie ‘Donapea’-ko Zentro Integratu Politeknikoari (Iruñea) eta ‘Berriozar’ (Berriozar), ‘Ibaialde’ LH (Burlata), ‘La Paz’ (Cintruenigo), ‘Bardenas Reales’ (Cortes), ‘Marqués de Villena’ (Martzilla), ‘Ribera del Arga’ (Azkoien) eta ‘Sierra de Leyre’ (Zangoza) institutuei.\nGainera, beren zerbitzu-kartak onartu dituzten beste bost zentro ere saritu dira; dokumentu horietan arreta-konpromisoak eta jardueren kalitatea ebaluatzeko sistemak jasotzen dira. Ondorengo ikastetxeak dira: ‘Ezkaba’ (Antsoain), ‘Atargi’ (Atarrabia) eta ‘Erreniega’ (Zizur Nagusia), ‘Amaiur’ ikastola (Iruñea) eta ‘Lekaroz-Elizondo’ institutua (Baztan).\nNafarroako Jauregiko Tronuaren Aretoan gaur goizean egindako emate-ekitaldiaren buru Hezkuntzako kontseilari José Iribas izan da, eta bertan parte hartu du ere Hezkuntza Baliabideen zuzendari nagusi Iñigo Huartek ere, bai eta saritutako zentroetako ordezkariek ere.\n119 zentro, kalitatezko sareetan\nSari horiek `Foru Komunitateko ikastetxe publikoen kalitatezko kudeaketa-sistemen zabalkundea´ programaren barnean eman dira, Hezkuntza Departamentuak 205-1006 ikasturtean sustatua. Ekimenak kudeaketa propioko eredua ezarri zuen, sareko lanean oinarrituta, eta bikaintasun-zentroaren ziurtagiria ematearekin amaitzen da.\nGaur egun, guztira 119 zentrok parte hartzen dute Nafarroan dauden kalitatezko 15 sareetan, eta haietatik, 35k lortu dute sari-motaren bat. Zehazki, `Bikaintasunaren zentroa` 19 zigilu eman dira eta `Kalitatearekin konpromisoa´-ren beste 16.\n458/2010 ebazpenak jasotzen duenez, zentroek kalitatezko sareetan duten partaidetza borondatezkoa da eta lau fasetan garatzen da, oro har:\n- Kalitatezko kudeaketa-sistemetara hurbiltzea irakaskuntza-ikasketa prozesuen bidez: partaidetza aurrez aipatutako sareetan.\n- Kalitatezko kudeaketa-sistema definitzea, garatzea eta ezartzea. Hura amaitzean, zentroak ebaluazioa eskatu behar du `Kalitatearekin konpromisoa´ saria lortzeko, datozen hiru ikasturteetarako balio dutenak.\n- Kanpo-ebaluazioa gaindituta, zentroak zerbitzuen karta bat lantzen du eta autoebaluazioei ekiten die EFMQ ereduaren arabera. `Kalitatearekin konpromisoa´ zigilua lortzen denetik hiru ikasturte pasata, zentroak beste kanpo-ebaluazio bat eskatu behar du `Bikaintasunaren zentroa´ ziurtagiria jasotzeko, hiru urtean behin berritu beharko duena.\n- Zigilu horrek ziurtatzen du zentroak erabateko kalitatezko kudeaketa-sistema bat jada integratuta duela, eta handik abiatuta etengabeko hobekuntza era autonomoan bideratzeko (jardunbide egokiak, informatika-tresnak…).\nKalitatezko kudeaketa-sistemak irakaskuntzako matrikulazio eta plangintzako prozesuei lotutako baldintzak finkatzen ditu (hezkuntzako eskaintza, matrikulazioa, ikasturtearen plangintza), irakaskuntza-ikasketako prozesuaren kudeaketa (ikaslea hartzea, programazioa, ikasgelako ekintzak, tutoretza, elkarbizitza, aniztasunari arreta), prozesuak kontrolatzea, analisiak eta hobekuntza (barne-auditoriak, bezeroen asetze-neurketa, parte hartzeko bideak), kalitatezko sistemaren kudeaketa dokumentala (dokumentazioaren kontrola), estrategiak eta planak (helburua, balioak, plan estrategikoa), pertsonak kudeatzea (langileen harrera eta prestakuntza), eta baliabideak nahiz eraikinak kudeatzea (kudeaketa ekonomikoa, mantentze-lana, arriskuen prebentzioa).\nSariak emateko ekitaldiaren audioa (lehen zatia)\nSariak emateko ekitaldiaren audioa (bigarren zatia)


Zibergela » Archive for Martxoa, 2009\nMartxoa, 2009 -rako artxiboa\nSareko argitaletxeak, norberak argitaratzeko aukera\nepiola -k Sailkatugabeak -n argitaratua, tags: argitaletxeak, bubok, lulu\tLiburuak argitaratzea urrunekoa izan da beti mundu horretan sartuta ez daudenentzat. Ideia edo gidoi batek jaiotzen denetik paperezko liburua argitaratuta ikusi arte pauso asko daude. Gainera, pauso horiek ezerezean gera litezke argitaletxeko editore edo arduradunek ideia gustuko ez badute. Argitaletxeek urtean liburu kopuru jakin bat argitaratzen dute; hori aurreikusia dute, eta hortik kanporako zerbait argitaratzea zaila da. Zurruntasun horrek badu izateko arrazoia; izan ere, argitaratzea gastu handia da, eta ale bat bera ere saldu aurretik inbertsio hori egin egin behar da.\nSarean sortu diren argitaletxe berriek hutsune horiek bete nahi dituzte, hau da, norbere lana argitaratzeko aukera eman nahi die mundu guztiari. Bide horretan, teknologia berriek eta Internetek bereziki ematen dituen baliabideak erabiltzen dira. Hala, edizio prozesu osoa egiteko aukera ematen da etxeko ordenagailutik mugitu ere egin gabe.\nAukera hori interesgarria izan daiteke argitaletxe tradizionalek alde batera uzten dituzten obrak argitaratzeko. Baina ez hori bakarrik, norberaren lanaren autogestioa egiteko eta kontrol osoa eramateko ere bai. Hau da, zerbitzu horrek idazlearen eskura jartzen du bere obraren kudeaketa osoaren kontrola.\nHorrez gain, zerbitzu horiek salmenta plataforma ere eskaintzen dute. Hala, idazleak webgunetik bertatik sal dezake; normalean paperean edota PDFan erosteko aukerak ematen dituzte.\nBob Young, Red Hat Linux banaketaren sortzaileetako batek 1999an sortutako enpresa da Lulu. Bob bere ibilbide profesional osoan software librearen munduari lotuta egon da. Horren harira, argitalpen industria tradizionalarekin ere oso jarrera kritikoa izan du. Bitxikeria gisa esan daiteke berak idatzi eta merkatuan saldu gabe geratu ziren liburuekin bere bulegoko mahaia eta eserlekua egin zituela. Hori guztia argitaletxe tradizionalek egiten zuten neurrigabeko diru xahutzea salatzeko egin zuen. Gaur egun, Lulu norbere argitalpenak egiteko tresnen artean erreferente bilakatu da. Izan ere, argitaraldi oso txikiak egiteko aukera ematen du, prezio lehiakorretan.\nArgitalpen bat egin nahi bada, jarraitu beharreko pausoak oso sinpleak dira. Hori bai, esan beharra dago hemen ez dagoela ez zuzentzailerik, ez maketatzailerik eta horrelako beste figurarik ere ez dagoela. Beraz, kontuan izan behar da argitaratu nahi den lana lehenik eta behin ongi zuzendua eta maketatua izatea. Behin hori egin ondoren, dokumentua igo, liburuak izango duen tamaina eta bestelako ezaugarriak aukeratu, koloreetan edo zuri-beltzean joango den adierazi, eta eskaera eginda dago. Ondoren, nahi bada bertan jar daiteke salgai argitaratutako lana, eta salduz gero izandako irabazien %80 jasoko du egileak, zeina kasu horretan argitaratzailea ere baden.\nLulu-n edozein motatako liburuak argitara daitezke, baita argazki liburuak ere. Musika edota bestelako CD edo DVDak argitaratzeko aukera ere ematen du.\nUrte gutxiago dituen ekimena da Bubok, Espainiako Estatuan sortutakoa. Zerbitzu honek ere Lulu-ren filosofia jarraitzen du, antzeko ezaugarriak eskaintzen ditu, eta liburua argitaratzeko ere prozesua berbera da. Egileak hala nahi badu, Bubok-en bertako maketatzaileen aholkuak jaso ditzake bere maketa egiteko orduan. Behin argitaratu ondoren, promozioan laguntzeko tresna batzuk ere ematen dituzte.\nHemen azaldu diren plataforma horiek eskari bidezko inprimatze moduan funtzionatzen dute, hau da, eskaera bat izan arte ez da ezer inprimatzen. Hala, saihestu egiten da argitalpen tradizionaletan hasieran egiten den argitaraldi hori egitea, eta horrela inoiz ez da libururik sobran inprimatzen. Bestalde, batere azpiegiturarik gabe eta oso baliabide gutxirekin norbere lana argitaratzeko aukera ematen du, inongo argitaletxetan ate joka ibili gabe.\nepiola -k Sailkatugabeak -n argitaratua, tags: amazon, junglecrazy\tDuela aste batzuk erosketak prezio beheratuetan egin ahal izateko erosketa taldeak aipatu ziren. Horrelako webguneetatik aparte ere aurki daitezke sekulako pagotxak. Horietako bat da JungleCrazy deitzen dena. Horren leloa garbia da, Amazonen gutxienez %70eko deskontua duten produktuak soilik erakusten ditu. Bertan, Amazon dendan saltzen den edozer topa daiteke, hasi argazki kamera batentzako osagarrietatik eta oheko izaretaraino. Baina kasu batzuetan, beherapenak %80 eta %90era ere iristen dira. Nahiz eta prezioak oso baxuak izan, ez da ahaztu behar Amazon dela saltzen ari dena; beraz, berme osoa dago saltzen diren produktuak kalitatekoak direla.\nepiola -k Sailkatugabeak -n argitaratua, tags: travbuddy, tripadvisor, turismo 2.0, wikitravel\tEguraldi onak hasi dira eta horrekin batera jendea ere hasi da kalera irteten. Gainera bertan da Hegoaldean San Jose zubia, ondoren Aste Santua eta Pazko Astea eta konturatzerako udarako oporrak ere bertan dira. Oporrak antolatzeko garaian, bada gauzak lotzen garaiz ibiltzen denik; beste batzuk, berriz, azken orduan aritzen dira.\nGaur egun, oporrak antolatzeko orduan jende askok erabiltzen du Internet. Tokiko informazioa jakiteko ez ezik, oso ezagunak dira hegaldi eta egonaldi merkeak eskaintzen dituzten webguneak. Nor ez da ibili mota horietako webguneren batean oporretarako zerbait begiratzen? Webgune horietan aurkitu daiteken informazioa agentziak ematen duten informazioa izan ohi da. Erabiltzaileak informazio hori hartu egiten du, baina ez dauka ekarpenik egiteko aukerarik. Egia esan, duela gutxitik hona, webgune batzuk erabiltzaileari iritzia emateko aukera ematen hasi dira. Baina, oraindik, bertan jartzen den informazioa webguneek kontrolatzen dute.\nInterneteko arlo guztietan zabaldu den bezala, 2.0 mugimenduak turismo alorrean ere izan du zabalkundea. Aurrez aipatu den bezala, Interneten aspaldidanik egon da turismoarekin erlazionatutako informazio ugari, eta horrek erraztu egin du pauso hori. Horrela, turismo eta bidaiekin erlazionatutako sare sozialak, wikiak eta abar aurkitu daitezke.\nWiki teknologian oinarritzen den proiektua da Wikitravel, hau da, Wikipedia antzeko bat, baina bidaietan berezitua. Bestelako wikietan bezala, erabiltzaileak sartzen du edukia, kasu honetan munduko edozein txokotako informazioa izango dena; 10.000 gida baino gehiago daude sortuta. Eta orriek egitura jakin bat jarraitzen dute; horrela, webgunean zehar dabilen erabiltzeari lana erraztu egiten zaio. Atalak gehiago badira ere, atal nagusiak hauek dira: nola iritsi, zer ikusi eta non lo egin.\nWikitravel proiektuaren barnean beste ekimen interesgarri bat ere bada, Wikitours izenekoa. Bidaiatzeko ibilbideak lantzea da helburua, eta, horretarako, norbere esperientziak azaltzen dira bitakora bat balitz bezala. Ondoren, beste erabiltzaileek bere leku horietan izandako esperientziak batu dakizkieke.\nBidaiatzea gustuko dutenen artean sare sozial garrantzitsuena da Travbuddy izenekoa. Bakoitzak bere bidaietan izandako esperientzia beste erabiltzaileekin parteka daiteke. Horretarako, hainbat baliabide eskaintzen ditu: argazkiak, blogak eta toki bati buruzko balorazioa egiteko aukera, adibidez. Sare sozialen potentzialaz baliatuz, beste erabiltzeekin harremanetan jartzea posible da: lagunak egin, izandako tokiei buruzko informazioa eskatu eta abar. Erabiltzaileek informazioa jar dezaten sustatzeko sari-sistema antzeko bat du. Sari horiek, komunitatera ekarpenak eginda lortzen dira; esate baterako, argazkiak igo eta beste erabiltzaileei onak direla iruditzen bazaie argazkilari-saria lortzeko urratsa egiten da.\nBidaia bat egiteko orduan behar diren baliabideei buruzko iritziak biltzen diren webgunea da TripAdvisor. Ostatu hartzeko tokien, jatetxeen, toki bakoitzean egin daitezkeen ekintzen eta abarren iritziak aurkitzen dira. Bidaia bat antolatzeko garaian, ostatu hartzeko zalantzak izanez gero, webgune hori begiratzea interesgarria izan daiteke. Ez hori bakarrik, norberak izandako esperientzia jartzea ere garrantzitsua da ondoren bisitatuko dutenentzat.\nAskotan, bidai agentzietan emandako katalogoak baino interesgarriagoak izaten dira pertsonek izan dituzten esperientziak. Hemen aipatu diren webgune horiek hori egitea ahalbidetzen dute; horrela, erabiltzaile batek bere esperientzia azaltzen duen bakoitzean, beste bati lagundu egiten dio.\n2 iruzkin »\tMar\nFriendfeed, zerbitzu asko kanal batean\nepiola -k Sailkatugabeak -n argitaratua, tags: friendfeed\tGaur egun dauden web zerbitzu guztiak kontuan hartuta oso zaila egiten da guztien jarraipen zehatza egitea. Blog bat izanez gero, Flickr-eko kontua, Last.fm entzun eta beste hainbat ekintza burutu Internet, guztiak kanal bakar batetik jarraitzeko aukera dago. Horixe eskaintzen du Friendfeed izeneko zerbitzuak. Bertan, 59 zerbitzutako kontuak integra daitezke, aurrez aipatu direnez gain, Facebook, Del.icio.us eta Youtube zerbitzuak ere gehi daitezke. Gainera, lagunen sarea ere osa daiteke, eta horrela elkarren mugimenduak jarrai daitezke bertatik. Garatzaileentzako API bat ere eskaintzen du.\nMunduko musika agertokia Last.fm-n oinarrituta\nepiola -k Sailkatugabeak -n argitaratua, tags: last.fm, musika\tMusika entzuteko ohiturak aldatzen ari dira, eta horretan, dudarik gabe, eraginik handiena Internetek izan du. Hasieran P2P aplikazioak izan baziren ere, Last.fm eta antzeko zerbitzuek aldatu zuten entzuteko modua. Bertan, jendeak, musika entzuteaz gain, gustuko duen edo ez esaten du, antzeko taldeak bilatzen joaten da, eta abar. Hori guztia Last.fm-k gorde egiten du, eta beste erabiltzaileekin partekatzeko aukera eman.\nKasu honetan, Last.fm-ko informazio biltegi erraldoitik abiatuta, munduko musikaren egoera irudikatu nahi izan da. Horretarako, musika taldeak edo artistak puntu gisa irudikatu dira, eta, antzekoak izanez gero, marra batez lotu. Puntuaren tamaina Last.fm-n entzundako kopuruaren araberakoa da, hau da, zenbat eta gehiagotan entzuna izan, puntu gehiago. Azkenik, musika mota bakoitzari kolore bat eman zaio. Emaitza mapa koloretsu bat da, non erabiltzaile bakoitzak entzundako taldeak mapan non kokatzen diren ikus daitekeen, eta baita artista bakoitza non kokatzen den ere. Ikusgarria.\nFacebook demokratikoagoa da orain\nepiola -k Sailkatugabeak -n argitaratua, tags: facebook\tAzken asteetan hauts asko harrotu ditu Facebook munduko sare sozialik erabilienak. Sare sozialek dituzten erabilera baldintzak guztien ahotan ibili dira, eta Facebook-enak gehienbat.\nHori dela eta, printzipio batzuk eta eskubide eta arduren deklarazioa sortu dutela esan du Mark Zuckerberg Facebook-eko sortzaileak. Gainera, deklarazio hori berrikusi ahal izango da, iruzkinak egin, eta baita zuzenketak egin ere. Ondoren, bertan egingo den bozketaren bitartez zuzenketa onartzen bada, baldintza batzuekin betiere, aplikatu egingo da.\nEkimen horrekin, Facebook-eko administrariek hartu zuten alde bakarreko erabaki bitartez, erabilera baldintzak aldatzeko erabakiak izandako kritika beroak isilarazi nahi ditu. Bertan, sare sozialera igotako eduki guztien jabetza esklusiboa Facebook-ena izango zela esaten zen.


kritiken hemeroteka » Jalgi hadi plazara\n« Ahantz ez dezagun | Ia mistikoa »\nJalgi hadi plazara Goizalde Landabaso / Radio Euskadi, 2007-09-09\nEz da euskararen gaineko hausnarketa bat; ez da misterioz inguratutako istorio honetan ezelango aldarrikapenik egiten. Edo bai?\nAbiapuntua erakargarria da oso. Ipar Euskal Herrian Euskaltzaindiak dituen lau ordezkariak desagertu egiten dira Bilbon akademiako batzar baten ostean. Lauak abadeak, apezak baina ez santuak. Batek semea du, esaterako. Amaia Ezpeldoi detektibeak jazotakoa ikertuko du.\n“Ahurtin bizi den apez hori hizkuntzalaritzan doktore egin zen Parisen, eta karrera osoa euskararen egiturak irakasten higatu zuen, sekula euskara jakin beharrik gabe”.\nHorixe kideetako batez Itxaro Bordak egiten duen deskribapena. Hogeitaka berba nahikoak izan daitezke pertsonaia baten nortasuna harrapa dezazun.\nIkaragarria egin zait (eta itzel poztu nau, onartu behar dut) idazleak Bilboko geografiaz duen ezagutza. Gasteizko geografiaz duen ezagutza. Jakin gurako nuke Hegoaldeko zenbatek erakutsiko luketen Baionako kaleen mapa hain zehaztua. Gehiago esango dut: lehenengo biez erakusten duen ezagutza miresmena dela iruditu zait. Arima eman die hiriei; arima ikusi die.\nKalerik kale dabiltza, eta ematen duten urrats bakoitzeko argi-izpi bat ematen diote misterioari. Eta bide batez hauspoa maitasun harremanari (edo harremanei).\n“Aitagatik ez balitz, enetako ere pikutara bihoa gure hizkuntza zaharra, ez baitu dirurik emanen…”.\nEsan dizut ezelango aldarrikapenik ez duela ematen, baina ez da egia. Azpitik, subliminaltasunetik ihesi ematen dituen gogoetak ezkortasunez jantzirik daude. Ipar Euskal Herriak hatsik emango al dio euskarari? Etorkizunik badu euskarak?\n“Hargatik ez nuen uste erdaretan itotzeko gure jaiduraren errua Euskaltzaindiaren erabaki aldakorretan oinarritzen zenik. Bazen mila faktore. Iparraldean eta Hegoaldean, eta horietarik bat, euskaldunak bere hizkuntzaz baliatzeko partez nahiago zuela hizkuntzaz negar egin”.\nUmore zipriztinak badira; badira ironia fineko momentuak; badira irribarrea izoztu egiten dutenak. Badira pentsakor uzten gaituzten tarteak. Badira maitasunak baino hunkitu ezin ditzakeen eremuak. Eta badira etsipenez onartutako errealitateak.


Diploma - BIM egiturazko aditua - Geofumadak\nOtsaila, 2021 AulaGEO Diplomak\nIkastaro hau egiturazko diseinuaren arloan interesa duten erabiltzaileei zuzenduta dago, tresna eta metodoak modu integralean ikasi nahi dituztenei. Era berean, beren ezagutza osatu nahi dutenei, software bat partzialki menperatzen dutelako eta egiturazko diseinua prozesuaren beste faseetarako diseinua, analisia eta emaitzak antolatzeko ziklo desberdinetan koordinatzen ikasi nahi dutelako.\nEgiturazko ereduak diseinatzeko, aztertzeko eta koordinatzeko gaitasunak sortzea. Ikastaro honek Revit, BIM azpiegituren arloan gehien erabiltzen den softwarea ikasten du; baita informazioa prozesuaren beste fase batzuetan informazioa elkarreragiteko tresnen erabilera ere, hala nola NavisWorks eta InfraWorks. Gainera, azpiegiturak kudeatzeko ziklo osoa ulertzeko modulu kontzeptual bat dauka BIM metodologiaren arabera.\nIkastaroak modu independentean egin daitezke, ikastaro bakoitzeko diploma jasoz bainaBIM egiturazko adituen diploma»Erabiltzaileak ibilbideko ikastaro guztiak egin dituenean bakarrik ematen da.\nDiplomaren prezioetan aplikatzearen abantailak - BIM Structural Expert\nRevit Egitura …………………. USD 130.00 24.99\nRobota Estrukturala ………………. USD 130.00 24.99\nHormigoi armatua eta Altzairua .. USD 130.00 24.99\nBIM metodologia ……………… USD 130.00 24.99\naurreko Post«Aurrekoa Urruneko sentsoreak - 6.aren berezia. TwinGeo edizioa\nNext Post UNFOLDED: datu espazialak kudeatzeko plataforma berriaHurrengo »


Argia: Punta-motz 1994 — dantzan.eus\nHemen zaude: Hasiera › Bideoak › Argia: Punta-motz 1994\nJuan Inazio Iztuetak jasotako Gipuzkoako doinu zaharretako bat da Punta-motz. Kezkatuta ageri zen Iztueta 1824an argitaratutako Gipuzkoako dantzei buruzko liburuan, "soñu-zarrac" gipuzkoarren aintzinako dantzak izanik albo batera utzita zeudela eta gazteek ez zituztela ezagutzen. "Dantza ez da beste gauzarik, ez bada, oinekin kantatzea" dio Iztuetak doinu zaharren inguruan ari denean. Doinu zaharrak zortzikoen aldean banan-banan ezagutzea eskatzen dutela zioen Iztuetak, "zortziko bat bakarra dantzatzen dakienak, dantzatu ditzake miloika" zioen, "baina doinu zahar bat jakinagatik ezin dantza dezake bestea". Izan ere, zortzikoetan puntuen antolaketa erregularra den bitartean, doinu zaharretan irregularra, berezia gertatzen da, eta doinu zahar bakoitza buruz ikasi beharra dago, doinuan eta egituran, behar bezala dantzatu ahal izateko.\nPunta-motz doinu zaharrari buruz Juan Inazio Iztuetak dio 21 puntu dituela, baina berez, berak esan bezala eginez gero 29 puntu dira dantzatzen direnak. Bi zati dituela dio Iztuetak. Lehen zatiak 8 puntu ditu eta birritan jo eta dantzatzen dela dio. Ondoren, bigarren zatiak 13 puntu ditu, behin jotzen dela dio Iztuetak. 13 puntuko esaldi honi buruz Iztuetak 4, 4 eta 5-eko banaketa egiten du. Beraz, 8+8+13=29 dira Punta-motzen dantzatu behar diren puntuak.\n1994. urtean Euskal Telebistarako zenbait dantza grabatu zituen Argia dantzari taldeak Juan Antonio Urbeltzen zuzendaritzapean eta Arkaitz, Haritz eta Argia taldeetako dantzariekin. Dantza horietako bat da irudiotan ikusi daitekeen Punta-motz doinu zaharra. Dantzariak Mikel Legorburu eta Abel Iriondo elgoibartarrak dira. Punta-motz doinu zaharra osoa (29 puntuak) hiru aldiz dantzatzen dute, beraz, guztira 87 puntu dira dantzatzen dituztenak, elkarrekin txandatuz eta zati batzuk batera dantzatuz.\nArgia dantzari taldea, Punta-motz, ETB, 1994.\nMariano eta Anastasio Leandro: Bolero Maisuak 1994\nGuardiako folklorea 1994 ETB


Bizkaiko ekintzailetzaren hitzordua, Bilbon – DEMA\nTeresa Laespadak, ekitaldiari hasiera emateko, eskerrak eman dizkie sare hau ehuntzen lagundu duten erakunde, elkarte eta pertsona guztiei. Proiektua EmprenditON jardunaldian sortu zen, ekintzailetza ekosistema hobetzeko egituratzeko beharrari erantzun nahian eta 70 eragile baino gehiagoren ordezkariekin hirutan bildu ondoren.\n“Sarekin errealitate bat da dagoeneko. Elkarri entzuten eta elkar ondoan aurrera egiten jarraitzen dugu. Zuen ezagutza eta esperientzia ezin dugu alferrik galtzen utzi.”\nBizkaiko ekintzailetzaren ekosistemako eragileek osatutako sarea da SAREKIN, eta helburutzat du ekintzaileak erdigunean jartzea eta enpresa proiektu berriak garatzeko, finantzaketa bilatzeko eta enpresak sortu, abiarazi nahiz egonkortzeko Bizkaian dituzten baliabide eta laguntza interesgarrien berri ematea eta horiek modu koordinatuan eskaintzea.\nTopaketan mahai inguru bat eratu da, eta bertan parte hartu du Maria Tatok, zeina abokatua, enpresaburua, enpresa elkarte eta erakundeen zuzendaria, unibertsitateko irakaslea eta hizlaria baita. Mariak “ekintzailearen bakardadea” eta lankidetzaren boterea partekatu ditu parte hartzaileekin. Haren ustez, enpresa sareak ezinbestekoak dira karrera bat arlo guztietatik bultzatzeko, eta taldean lan egitearen efektu biderkatzailea aipatu du.\n“Zuk irabaz dezakezu partida bat bakarrik, baina ez denboraldi bat”\nHaren ondoan, Mikel Renteriak, WOP-Walk on Proyect GKEren bultzatzaileak eta sortzaileak, arreta jarri du, gehienbat, lankidetzak elkartasunetik duen boterean. Pentsamendutik eta ekintza bateratutik abiatuta, aldeen batuketa baino askoz ere balio handiagoa duten proiektuak eraikitzen dira. “Saretik tiraka hasi ginen eta gauzak hasi ziren gertatzen pertsonekin, gure proiektua gauzatzea ekarri zutenak”. Adierazi du ere haren ustez zein den arrakastaren gakoa.\n“Egia eta balioekiko leialtasuna dira arrakastaren gakoa, proiektu batek iraun dezan”\nSarean lan egitea eta kolaboratzea, beste pertsona batzuk zure proiektuan inplikatzea, pertsona bakoitzak bere onena eman dezan lortzea edo taldeak motibatuta mantentzea; horrelako gomendioak eman dituzte lehen eskutik Maria Tatok, CECAP Euskadiko presidenteak –Prestakuntza Enpresen Elkartea– eta Mikel Renteriak, zeinak herritarren lankidetzaren bidez 400.000 € biltzea lortu baitu ikerketa proiektuak finantzatzeko.\nSarekin-en helburua ekintzaileei laguntzea da\nWalk On Project WOP hedabideetan ezagun izatera eman zuen Today is My Future bideo hunkigarria ikusi ondoren, Adela Balderasek hitza eman dio Mª Victoria Riol DEMAko zuzendari gerenteari, eta Victoriak Bizkaiko enpresa ehuna eta orain arte egindako lana goraipatu ditu, eta proiektuan aurrera egiteko animoak eman ditu. Horrez gain, Sarekin Sarea osatzen duten hainbat talderen lana partekatu du; lan horren emaitza ekintzen plana dugu.\nIdeiak partekatzea, ezagutza biderkatzeko\n“Zuk sagar bat baduzu eta nik sagar bat badut eta sagarrak trukatzen baditugu, bada, zuk eta nik sagar bana izaten jarraituko dugu. Alabaina, zuk ideia bat baduzu eta nik ideia bat badut eta ideiak trukatzen baditugu, bada, bi ideia izango ditugu biok.” George Bernard Shaw-ren aipu horretaz baliatu da Bilbao Ekintzako Susana Bilbao, Finantzaketa koordinatzaile gisa egindako lanaren berri emateko; izan ere, Sarekin Sarea ez legoke gaur egun dagoen lekuan, haren eragileen lanik eta inplikaziorik gabe, hain zuzen: S.J. Calasanz ikastetxeko Rafa Balparda kultura ekintzailearen koordinatzailea, UPV/EHUko Noemi Peña enpresa proiektuen koordinatzailea, Work-Laneko Belen Varela enpresa sorreren koordinatzailea, UPTA Euskadiko Silvia Martinez Finkatze koordinatzailea, UBS Merkataritza Ganberako Jokin Cearra Preskriptoreen koordinatzailea, eta DEMAko Zerbitzu Orokorretako zuzendari Beatriz Morcillo Sarearen bideratzailea. Bloke hau ixteko, Beatrizek ekintzen plana aurkeztu du; horren ekintza nagusia Sarekin Ekintzailetzaren Astea izango da.\nJardunaldiaren bigarren zatian sei lan mahai egin ziren, 2020an antolatuko den Sarekin Ekintzailetzaren Astearen hainbat alderdi zehazten hasteko, hala nola izena eta logoa, datak, gaiak, egitura eta edukiak. Mahai bakoitza sarearen multzo tematiko bakoitzaren taldeko ordezkariek osatu zuten, eta aipatutako erronka horri heltzeaz gainera, beste ekintza batzuk proposatu zituzten, esate baterako, sarea osatzen duten eragileentzako prestakuntza jarduerak.\nLaburpen bideoa ikusi:


Estatura itzulitako migranteentzat – Bizilan\nAzken eguneraketa: 2022/06/01\nAdi! Espainiako Estatura lan egitera etorri den migrantea bazara eta langabezia prestazioa ordainketa bakar batean jaso nahi baduzu zeure herrira itzultzeko, borondatezko itzulera plana beste atal batean daukazu azaldurik.\n– Schengen eremuko edozein herrialdetatik, Australiatik edo Suitzatik itzuli bazara, ez dagokizu subsidio hau, zeren eta Espainiako Estatuak hitzarmenak sinatuta baitauzka herrialde hauekin. Hortaz, beste herrialde horietan kotizatu duzun denbora langabezia prestazioa eskatzeko balioko lizuke. Ikus. Langabezia prestazioa Europan lan egin ostean\n– Subsidio honek hitzarmenik gabeko herrialderen batean lan egin duzunerako balio dizu.\n– Gutxienez 12 hilabetez lan egin behar izan duzu azken sei urteetan zehar. Izan kontuan Estatutik irten zaren azkenengo aldia baino ez dela aintzat hartzen. Esan bezala, hitzarmenik gabeko Estatuetan izan behar da, hitzarmenik egonez gero, behin itzulita langabezia eskatzeko aukera daukazulako.\n– Estatutik irten baino lehenagoko sei urteetan Espainiako Estatuan lan egin izan baduzu eta kotizazioak pilatu badituzu, kasu honetan ere langabezia prestazioa edo subsidioa eskatu beharko zenuke eta ez hemen azaltzen ari garen diru laguntza.\n– Estatura itzultzen zarenean langabezian eman behar duzu izena eta hilabete itxaron behar duzu subsidio hau eskatu baino lehen\n– Jasotzen dituzun errentak ezin dira lanbidearteko gutxieneko soldataren %75 baino altuagoak izan (750 euro 2022. urterako)\n2022an lanbidearteko gutxieneko soldata 1.000 euro dira. Hortaz, honen %75 750€ lirateke. Honela, hilean ezin duzu irabazi 750€ baino gehiago subsidioa eskatu ahal izateko. Erreparatzen baduzue, kalkulu hauek egiten dituzte 12 ordainsari kontuan hartuta, hau da, aparteko ordainsari biak aparte utzita (normalean, lanbidearteko gutxieneko soldata 14 ordainsaritan hartzen da aintzat: 14.000€ urtean, 1.166,67€ hilean). Baina, badakizue, diru-sarreren muga zenbat eta baxuagoa, orduan eta jende gutxiagok eskatu ahal du.\nBerrizta dezakezu 18 hilabetetara arte, hau da, 6+6+6.\n– DNI edo NIE\n– Itzulitako migrantea zarela egiaztatzen duen dokumentua. Dokumentu hau Gobernu Delegazioetako Lan eta Gizarte Sailetan eskatu behar da.\n– Errenten egiaztagiria, baldin eta enplegu bulegoan hala eskatuz gero.


Lau kasu zenbatu ditu Osakidetzak asteburuan Zestoan | danbolin\nOsasun Sailak emandako datuen arabera, lau kasu positibo zenbatu dituzte asteburu honetan herrian: bi ostiralean eta larunbatean eta igandean bana. Joan den astean 18 kasu atzeman zituzten herrian. 100.000 biztanleko azken hamalau eguneko intzidentzia tasak milatik gorakoa izaten jarraitzen du: 1129,94ko tasa zuen atzo Zestoak.\nEskualdean 90 kasu atzeman ditu Osasun Sailak ostiraletik igandera bitartean egindako frogetan. Kasu gehienak Azpeitian atzeman dituzte, 35 hain zuzen. 1.000tik gorako intzidentzia tasarekin jarraitzen dute han. Orion ere egoera antzeko dute. Asteburuan hamar kasu gehiago atzeman dituzte eta 1304,63ko intzidentzia tasa dute han.\nZumaian egoera hobera egiten ari da. Joan den ostiralean eremu gorritik irten zen. Asteburuan hamasei kasu atzeman ditu Osakidetzak han eta intzidentzia tasa 478,27koa da. Aizarnazabalen kasu bakarra ere ez zuten zenbatu joan den astean. Hori dela eta, Eusko Jaurlaritzako Osasun Sailak eta Aizarnazabalgo Udalak eremu gorriko herriek dituzten neurri murriztaileak ezabatzea erabaki zuten joan den ostiralean.\nGainontzeko herriei dagokienez, Azkoitian sei kasu atzeman dituzte ostiraletik igandera bitartean, hamazazpi Orion eta bakarra Aian eta Getarian. Errezilen eta Beizaman ez dute positiborik zenbatu.\nPrevious Article Odol emaileen taldeak herritarrak eskertu nahi izan ditu pandemia garaian ematen ari diren erantzunagatik\nNext Article Urtarrila 2021


Hitzak ikasiz eta hizketan hasiz, irudimenean\ngeure pentsaerari aske izaten utzi genion aidean\nelkartrukatuz, idatziz ta irratiz hegan geundenean\nhitza nola ebaki daitekeen erakutsi ziguten bidean...\n“Egin” hil nahiean!\nEskurik esku “Egin” berria helburu\nisildu gabe berdin hitz egingo dugu.\nEskurik esku ekin geroa seguru\ngeurea dugu eta “Gara” egin dugu.\nEgin ta egin, bultza ta bultza\ndenon ekimen, denon laguntza\negin behar da, egingo dugu\ndenon ekimen, denon helburu\nherririk herri, zaharrak berri\nherriak orri, orriak herri\nekarpenekin, elkartuz ekin\norririk orri, egin ta egin.\nBultza ta bultza, indarrak biltzen\nindarrak bultzaz, indar berritzen\nlehen baginen, orain bagara\nindarrak biltzen, jaio da “Gara”\norain bagara, lehen baginen\njaio da “Gara”, jaioak ginen\negin nahi zena, ekin ta ekin\negin da “Gara”, “Gara” da “Egin”.


... garaikide baten aurrean. Ezin gara joan paretan zintzilik eta geldirik dauden artelanak ikustera, besterik ...\nBai. Gure ikerketen arabera, ikusi dugu pareta mugikor batzuk erabilita, merkeak eta erabilerrazak, hegazt...\n...uta sentitzen diren lekuetan kokatzeko joera dute, paretetatik gertu edo zenbait objekturen azpian, teilatuaren azpian ego...\n'Arte eszenikoetan aniztasuna falta da, eta legitimizazioa'. Egilea(k) MENDIZABAL, I.. Deia, Editorial Iparraguirre, S.A. 2013 (4)\n...gu eta aldi berean esaldi hori idatzita duen pareta zulatzen dugu. Ulertzen da?\n...a ezagutzen dudan irudi hori kasu honetan pareta bat zulatzea izan zen. Horma bat zulatu, horrelako irudi ba...\n...>bat da Per fora . Hau da: pareta batean pareta zulatuko dugula idazten dugu eta aldi berean esaldi hori id...\n...riketa tautologiko bat da Per fora . Hau da: pareta batean pareta zulatuko dugula idazten dugu eta aldi berean ...\n... katoliko, honetan. Haiek ebanjelioa goratzen zuten pareta berberen artean, gaur, maitasun jolasean dabiltza bi emakum...\n...en duen enpresak, bagina gaztetzen eta bertako paretak tenkatzen dituela esaten du "lehen aldia balitz bezala sent...\n...>komunikatzea lasaigarri bat da"Bat lau pareten artean, mundutik urrun bizi denean, lasaigarri bat da kanpo...\n...eko eskatu dute: «Zapaldu nahi gaituzten bi pareten artean hanka jartzen ez badugu, konturatu orduko, mugitzen ...\n...>eginez. Begiak itxita deklaratu behar nuen, eta paretaren kontra, hankak zabalik, atzetik jotzen ninduten hankartean....\n...Halako batean, TMEO komikiaren azal bat paretatik kendu eta froga erabakigarrien zakura sartu zuten. Akabo! I...\n... gutxieneko baldintzei arreta jartzea, akaberari edo pareten intsonorizazioari, hori begien bistakoa denean, minimoa; et...\n...>anitz eta askea" irudikatzeko koloreztatu zuten pareta.\n...> Bizarra O Hezurra O Kartoia O MailuaO Horma l pareta O Labadora l garbigailua O Egurra l zura O Lokatza llupetza...\n'In fraganti' harrapatuak. Egilea(k) EZEZAGUNA. Argia, Komunikazio Biziagoa, S.A.L 2010 (2)\n..., beti deika! Ta gainera esaten dit que oye todo, paretak que son muy finas ta entzuten dula noiz esnatzen naizen ta ...\n...>ez dut ezer entzuten, parece que está con la oreja paretari pegatuta, con el vaso!\n...> Tailerrak Oreka ZirkuarekinEGUERDIAN, EZKER PARETANl Bazkari herrikoial Nat eta Watsonl Ibarreko bertsolariak (...\n'Las dos D' Lazkaora etorriko dira bihar. Egilea(k) ELOSEGI, O.. El Diario Vasco, Sociedad Vascongada de Publicaciones, S.A. 2013 (2)\n...LAZKAO. Bihar osteguna, Lazkaoko pilotalekuko ezker paretaren atzean, "Las dos D" bikotea arituko dira gaueko 22:30etan. ...\n...LAZKAO. Bihar osteguna, Lazkaoko pilotalekuko ezker paretaren atzean, "Las dos D" bikotea arituko dira gaueko 22:30etan h...\nARTEKOko paretetan jarritako margolanak eta argazkiak musikaz lagunduta ikusi ...\n'Sarean pasaka'. Egilea(k) MITXELENA, Eñaut. Aizu!, AEK (Euskaraz Koop.) 2015 (6)\n...bilezia, bista, burua, estrategia...".Ezker paretan, helburu bakarra tantoa egitea da; pasakan, ordea, ez. Pasa...\nGaur-gaurkoz, paretaren kontra jokatzen dira euskal pilotaren modalitate zabalduena...\n...nak dituzte: bi zatitan banaturiko joko eremuan, paretarik erabili gabe (ez bada haren laguntzaz pilota bueltatzeko), ...\n...n eta ezker paretadun frontoietan joka daiteke; paretak baliatzen dira pilota errebotez bueltatzeko. Kantxa bi erem...\n...tasunaedukitzea, lurrera botatzea... Ezker paretarena ez bestelako trebakuntza eskatzen du, eta horrek zabaldu eg...\n...a jokoaren aztarna fisikoak: sarea lotzeko uztaia paretan eta errebotea eransteko arrastoak harrietan. Dokumentuetan ...\n'Tabakoaren aurkako Legea eta ostalaritza bateragarriak dira'. Egilea(k) ERREDAKZIOA. , Euskal Irrati Telebista 2010 (1)\n...rria indarrean sartzen den unetik aurrera. Bi pareta eta teilatua ez dutenak, baina, "leku irekiak" izango dira,...\n'Udal Gobernuak dio 'zoritxarreko hutsa' izan dela Joseba Iglesiasen omenezko murala kentzea'. Egilea(k) GOROSTIDI, Xabi. , Goiena Komunikazio Taldea 2017 (1)\n...agunak atzo batzartu ziren, margoz estalitako paretarekin zer egin erabakitzeko.\n...ak ez ezik, bere karikaturak ere baditu paretetan.\n'Ze artista eta ze otxokuarto'. Egilea(k) ERREDAKZIOA. , Euskal Irrati Telebista 2010 (3)\n...> ze otxokuarto! Edonork bete ditzake etxeko paretak paperez, eta gero haiek txikitu. Eta listo. Artea sortzeko ...\n...ao ikasten duela hirietan gora eta behera, paretak irakurriz, museoetara sartuz baino.Arratsean, bederatziak a...\n...> da horrela. Lucrecio, izenez . Hiri handitako paretetan topatutako mezuak hartu eta PYR metodoaz, tratatu ondoren o...\n...npresa zehaztugabe batean. Zaldi odolgarbien margoak paretetan, bizkarretan urrezko letrak ageri dituzten kontu-liburu lod...\n...npresa zehaztugabe batean. Zaldi odolgarbien margoak paretetan, bizkarretan urrezko letrak ageri dituzten kontu-liburu pot...\n...ten argazkia; egurrezko etxe ederra Chittagong mendietan; paretan idatzitako esaldi xume bat: “Zintzotasuna politikarik onena...\n...> eta harrapatu egiten du. Sorbaldetatik eutsi eta paretaren kontra jartzen du. Muxuak ematen hasten zaio. LEOk ahal due...\nGERMAN.-Ba bai...(eta etxeko paretaren kontra bermatzen da)\nLUKAS.-(bere onetik irtenda, paretaren kontra eramaten du)Kabroia! Malen ezta sekula zurekin maite...\nALEX ekKEVIN kentzen du paretatik. Hormako pintada ikustean, seriotu egiten da. KEVIN ek ere ...\n107. atala: Ozpina zauritan. Egilea(k) , GOENKALE. Goenkale, Euskal Irrati Telebista 2011 (4)\n...>gehiago marrazten...titsasoaahandiaedelatetaegelakoa paretetanzezezelaakabitzensosorik.\nPAULA.- Bai zera! Pareta guztiak margotu zituen eta gero posterrekin estali!\nPAULA.- Uxueri, umetan, gelako paretak pintatzea gustatzen zitzaion...oLoreztetararrainezebetetzen...\n...>ez daukala begira, irribarre gaiztoa egin eta paretaren kontra joko du buruarekin.\n110. Street-eko geltokia. Egilea(k) ZABALETA URKIOLA, Iñaki. , ELKAR 2009 (13)\n...enue-ko geltokian zegoen, baldosa zuri-nabarrezko paretaren kontra. Hamabost minutu aurretik gertatutakoaz ari zen pent...\n...ik zituztela. Napoliko argazki zaharrak, nabarrak, paretetan. Atsegintasuna sentitzen zen kafetegi hartan.\nParetako erloju zaharrean orratz txikia bostetan jarri zen eta danda...\n...zarrak margotuko ditut metro-en sabaietan eta zuhaitzak paretetan. Ala bestela, nire autoz ekarri-eramanen zaitut egunero lan...\n...>eta aulki batzuk leiho ondoan, eta kafe-tresna. Paretetako posterrek eta koadroek ematen zuten aditzera publizitate mu...\n...ak tapakia jarria, xaboia aparrik gabe. Ezker paretari jarraituz ohea zegoen eta beste aldean mahai bat hiru aulki...\n...skaileretarantz. Haien pausoek oihartzuna egiten zuten paretetako baldosetan. Lurrazalera irten zirenean "etxeraino lagunduko...\n...urrera erori nahi, gerriz makurtua zegoen, eskua paretan, eta odolaren joanarekin batera gorputza erori egin zitzaio...\nKanabera lehorrez estalirik zeuden paretak. Mahai bakoitzean kandela txiki piztu batek hurkotasun erro...\n...ak urrundu, bakartu egiten zituen bidaiariak. Bagoiko paretak graffiti ulergaitzez eta iragarkiz josirik zeuden. Joseba h...\n...zintzilik geratu zen airean. Thailandiar musikak paretetako kanaberen bizkarra kolpatzen zuen monotoniaz, eta mahaiko k...\n...way-n oroituz poster bat zegoen eskegita mahai aldeko paretan eta Euskal Herriko mapa bat ohe parean, non Joseba etzan ze...\n...hoetako kristalak ispilu bihurtzen ziren tuneleko paretaren hondo ilunarengatik. Ez zen harritzekoa izaten norbait bere...\nParetan dauka. LEOk begiratzen du...\n...iteko. Aulkiari bira eman eta atzeko paretari begira geratzen da. Justu une horretan ALIZIA sartzen da bu...\nNEDAk iltzatuta ditu begiak paretako pintadetan.\n...ana. LURDESek, beldurtuta atzera egiten du paretaren kontra geratu arte. PERUk zerbait egingo diola ematen du, b...\nLURDESek baiezkoa egiten du. PERUk paretari kolpe bat emanda askatzen du amorrua. LURDESek sustoa hartz...\n...ean dago amorruak eta ezinak gaindituta. Negarrak jota paretaren kontra apoiatu eta pixkanaka lurrera erortzen joango da. Ap...\n12 lagun epaitu dituzte EAJren mitin batean demokrazia eskatzeagatik. Egilea(k) LASKIBAR, Aitziber. Berria, Euskal Editorea SM 2009 (1)\n... bizkartzainek «kolpeka eta bortizki» kanporatu eta paretaren kontra jarri zituztela kontatu zuten. Ondoren, ertzainek id...\n120 parte-hartzaile eta jende ugari, IX. Euskal Presoak Euskal Harrietara Boulder Txapelketan. Egilea(k) UZTARRIA. , Uztarria Komunikazio Taldea 2016 (1)\n...>, eta haietako asko animatu ziren gaztetxeko paretak eskalatzera. Txapelketan parte hartzeagatik kamiseta bana o...\n...badoa. GERMAN entzundakoarekin oso ukituta. Besoa paretaren kontra jarri eta arnasa sakon hartzen du.\n...tzun zen, eta nik pentsatu nuen kafe kikara paretaren kontra botea izango zuela. Haren atzetik erretolika bat ent...\n...inhhartu —--galdetuuzueneKenek--.iZeinr paretanNone\n...re bat prestatu nuen. Luzatu niona hartu eta paretaren kontra bota zuen.\nSukaldean siloi batekin oztopo egin eta ia paretaren kontra kankarreko ederra hartu nuen. Zuzen jarri nintzen et...\n...ik despertadorea hartu eta muturrera bota zidan. Paretaren kontra txikitu zen eta benetan diot txirtxilatu zela.\n...n bat; beharrean dagoenaren ondoan, lau pareten artean baino gehiago...\n...ire buru barruan eztanda egin duen arte. Txoria paretaren kontra. Luma nire buruko hormen kontra.\n...lgaraekaleanrere,zportalezmportalumusukaturnau,e paretaren kontra,aeskuaisartueditnbakeroenkbarrutik,aipurmasailak uki...\nOzta-ozta zutik jarri eta paretari helduko dio. Esku batekin zapia eta bestearekin paretara, m...\n... helduko dio. Esku batekin zapia eta bestearekin paretara, modu horretan iritsiko da ateraino. Itxita aurkituko du or...\n136. atala: Askatasunaren neurria. Egilea(k) , GOENKALE. Goenkale, Euskal Irrati Telebista 2013 (2)\n...estropezu egin, lurrera erori eta buruarekin paretaren kontra joko duela. NELSON begiak itxita geldi-geldi geratuk...\n...>Pena ematen zuen ikusteak: teilatua erorita, paretak ahulduta, sukaldea dena beltz...aBainaubueno,agauzasaskotat...\nLEO : "Antillak zintzilik daude, argazkien paretetan...."\n...MANOL.- Hara! Aita laguna dudalako, bestela paretaren kontra jo eta burua lehertuko nikek.\nMANEXek lepotik eusten du KEVIN eta paretaren kontra. KEVINekahal duen moduan agoantatzen du erasoa. IBON...\n...onatzeko astirik emango. KANDIDOk lepotik heldu eta paretaren kontra eraman GERMAN.\n...mahai gainean uzten du gutun azala. Zutitu eta paretan dagoen segurtasun kutxatik, pistola bat ateratzen du. Pisto...\n159. atala: Ondorio gordinak. Egilea(k) , GOENKALE. Goenkale, Euskal Irrati Telebista 2009 (2)\nGERMANEK amorruz, indartsu paretaren kontra jarri.\nGERMAN berriz piztu. Lepotik eutsita paretaren kontra.\n...gana hurbiltzen denean, honek, eskuak askatuta, paretaren kontra bultzatzen du ezustean ABEL bere indar guztiarekin (...\nLUKAS: Ze haiz ba pareta gaineko oilarra...!\nITXASOk paretan dagoen kartela seinalatuko dio.\nBehin, bakarrik, NEKANEk ondoko paretaren laguntza beharko du ez erortzeko. Jota utzi dute Milenaren ...\nNAIA.- Den-dena. Etxe honetako paretak oso meheak dira.\n19 urteko gazte bat atxilotu dute, neska-laguna jotzea egotzita. Egilea(k) ERREDAKZIOA. Berria, Euskal Editorea SM 2011 (1)\n...a, atxilotuak indarra erabili zuen horretarako, eta paretaren kontra ere bota zuen. Neskak zauriak zituen lepoan, besoeta...\n...>Amnistia! Presa duen karraxi hori espetxeetako paretak puskatzen ari da...". Ez zuten pentsatu ere egiten hilabete...


DBH - Zaraobe Institutua\nHasiera / Hezkuntza eskaintza / DBH\nDBH-ko lehen urteko irakasgai zerrenda, B edo D modalitatean.\nErlijioa / Etika Baloreak\nEuskera eta Literatura\n21/22 kurtsoaren hasiera Ikasturteko egutegia Ordutegia Testu-liburuak Liburu solidarioa\nDBH-ko bigarren urteko irakasgai zerrenda, B edo D modalitatean.\nDBH-ko hirugarren urteko irakasgai zerrenda, B edo D modalitatean.\nMatematika (Akademikoak edo Aplikatuak)\nKirol, jolas eta dantza tailerra\nIkerkuntza zientifikorako hurbilketa\n21/22 kurtsoaren hasiera Ikasturteko egutegia Ordutegia Testu-liburuak\nDBH-ko laugarren urteko irakasgai zerrenda, B edo D modalitatean.\nLanbide ekintzetarako aplikatutako zientziak\nEnpresa eta sortzaile ekintzetarako hastapena\nIkus-entzunezko, bisual eta plastika hezkuntza\nInformazio eta komunikazio teknologia\nArte eszenikoak eta dantza\nJarduera profesionalari aplikatutako zientzak\nEkintzailetza eta enpresa-jardueren hastapena


Ikastaroa Lotura torlojutuen neurriak — Profesionalentzako prestakuntza\nIkastaroa Lotura torlojutuen neurriak\n2022/03/14 - 2022/03/15 As-At\nLotura torlojutuak hainbat aplikaziotan erabiltzen dira karga mekaniko eta/edo termikoei lotutako osagaiak mihiztatzeko. Beharrezkoa da zerbitzuan dauden lotura torlojutuen funtzionamendu egokia ziurtatzea, egituraren funtzionaltasuna bermatzeko. Faktore askok eragiten diote loturaren funtzionamendu egokiari. Alde batetik, loturaren diseinuak eta neurriak egokiak izan behar dute erresistentzia-gaitasuna bermatzeko. Bestalde, lotura torlojutuak prozedura egokiekin muntatu beharko dira, estutze-karga zehaztasunez kontrolatuz.\nIkastaro honetan, lotura torlojutuen diseinuari eta neurriei buruzko informazioa ematen da, erreferentziazko arauak kontuan hartuta. Torlojuen fabrikazio-prozesuak, estaldurak eta estutze-momentuak torlojuaren portaeran duten eragina deskribatzen da. Azkenik, praktiketan oinarrituta, torlojuen aurreatezaketa-karga muntatzeko eta kontrolatzeko hainbat estrategia azaltzen dira.\nIkastaroaren helburu nagusia da karga mekaniko eta/edo termikoen mendeko lotura torlojutuak behar bezala diseinatu, dimentsionatu eta muntatzeko oinarrizko ezagutzak eskuratzea. Horretarako, ikasturtean zehar, erakusketa teorikoa eta laborategiko praktikak egingo dira.\nBulego Teknikoko langileak\nMuntaketa eta mantentze-lanetako teknikariak\n1. Torlojuen bidezko loturetarako sarrera---Ibai Ulacia (martxoaren 14an, ordubete)\na. Diseinuaren kontzeptuak\nb. Elementuak fabrikatzeko prozesuak: azkoinak, torlojuak eta zirrindolak\n2. Torlojuzko loturen dimentsionamendua---- Aitor Madariaga (martxoaren 14an, 3 ordu eta martxoaren 15ean, 2 ordu)\n3. Lotura torlojutuen muntaketa- eta estutze-estrategiak----Mikel Izquierdo eta Ibai Ulacia (martxoaren 14an, 2 ordu eta martxoaren 15ean, 2 ordu)\na. Uzi prozesuak: momentuz eta trakzioz (mekanikoa eta hidraulikoa)\nb Aitzinapenaren kontrola, estutu ondoren\nc. Estutze-erremintaren eragina, lubrifikazio-mota, torlojuaren kalitatea eta tenperatura.\n4. Lotune torlojutuen neke-portaera ----Aitor Madariaga (martxoaren 15ean, 2 ordu)\nIkastaroa Materialen marruskadura eta higadura: oinarriak, saiakuntzak eta kasu praktikoak\nIkastaroa Erosketetako eta komertzialetako langileentzako material metalikoak (presentziala eta streaming-a)\nIkastaroa Azaleko zimurtasunaren karakterizazioaren hastapenak\nIkastaroa Metalografia eta material metalikoen saiakuntza mekanikoak (2 modulu)